Lily: Η μετάβαση\nΜπήκε ο Νοέμβρης...\nΚάπως νεκρός μήνας, δεν είναι φθινόπωρο, δεν είναι χειμώνας, δεν έχει τρανταχτές γιορτές, σαν να μην έχει και τίποτα ιδιαίτερο, (παρόλο που για μένα είναι ιδιαίτερος, μια και γνώρισα τον Άλεξ, Νοέμβρη του 1988) βρίσκεις όμως φτηνά εισιτήρια για το εξωτερικό, προσφορές σε ...καλοκαιρινά resort, και δεν βρίσκεις απολύτως τίποτα στη Σωτήρος!\nΟ Άλεξ μου έφερε μια καινούργια μηχανούλα γιατί γκρίνιαζα ότι η olympus δεν χωράει στην τσάντα μου, και βγήκα εχτές στην Σωτήρος να την εγκαινιάσω και να πάρω φωτογραφία τις βιτρίνες. Όμως δεν βρήκα κάτι αξιόλογο. Όλες μέσα στην γκριζάδα και στην μαυρίλα. Μάλλον με άκουσαν με τα "βασικά" που έλεγα, απογοητεύτηκαν ότι δεν θα πήγαινα να ψωνίσω ;) και έφτιαξαν βιτρίνες με τα ... χτεσινά υπολείμματα.\nΣε μερικές βιτρίνες μάλιστα, είχαν ξεχάσει να ντύσουν τις κούκλες. Δηλαδή ήταν ντυμένες μόνο με τα ... βασικά. Τέτοια επιρροή που τους άσκησα, δεν το περίμενα με τίποτα.\nΤο βράδυ πήγαμε μέχρι το kitchen, για να δούμε πως βγάζει η μηχανή τις σκοτεινές φωτογραφίες. Όπως αναμενόταν, είναι αρκετά κουνημένες.\nΓενικά αυτές οι βραδυνές φωτογραφίες, ειδικά με τις μικρές μηχανές, θέλουν οπωσδήποτε τρίποδο. Όμως έτσι χάνει κάποιος το αυθόρμητο της υπόθεσης. Και για φαντάσου να μπαίνεις στα μαγαζιά κουβαλώντας ένα τριποδάκι!\nΟι σημερινές όμως φωτογραφίες νομίζω ότι είναι καλύτερες. Και φαίνεται καθαρά αυτό που είναι να φανεί.\nΌτι μπήκε ο Νοέμβρης, που μπορεί να μην είναι ούτε φθινόπωρο, ούτε χειμώνας, ούτε τίποτα το ιδιαίτερο, όμως οι αλλαγές στην ατμόσφαιρα είναι εμφανείς, το κρύο αισθητό,\nκαι εμείς είμαστε έτοιμοι να υποδεχτούμε τον χειμώνα με μια μεγάλη αγκαλιά, γιατί μας έλειψε!\nΚαλό μας Χειμώνα πλέον!!!\nΜεγεια Λιλακο! Κι εγω εχω προβλημα με τη μικρη μηχανουλα τη νυχτα. Εχεις δει ποτε να βαζω νυχτερινα πλανα; Σιγα τσουκου τσουκου θα μαθεις τα κολπακια της. Καλο σου μηνα και καλη μεταβαση!\n2 Νοεμβρίου 2009 - 3:01 π.μ.\nΝαι, δυστυχώς όλες οι μηχανούλες έχουν το προβληματάκι τους με την νύχτα. Και η πιο μεγάλη μας το κάνει αυτό, ίσως λιγότερο, αλλά παρουσιάζεται το φαινόμενο. Θέλει πολύ σταθερό χέρι και βέβαια να μάθει κάποιος τις παραξενιές της...Θα το παλέψω :)\nΚαλημέρα κι από μένα! Εμένα μου αρέσουν οι κουνημένες βραδυνές φωτογραφίες γιατί δείχνουν κίνηση... Κι εκέινη με την κούκλα με τα "βασικά" επίσης, μου έδωσες ιδ΄΄ες τώρα... Εμένα μου αρέσει ο Νοέμβρης, γιατί μετράω τις μέρες για τα Χριστούγεννα που είναι η αγαπημένη μου γιορτή! Αν ήμασταν στην Αμερική θα γιρτάζαμε και Halloween και Thanksgiving που τις θεωρώ πολύ γλυκές και κρίμα που δεν έχουμε κι εδώ κάτι παρόμοιο... τέλος πάντων, λίγο άσχετο το τελευταίο! Άντε καλό μήνα!! Φιλιά!!\n2 Νοεμβρίου 2009 - 9:06 π.μ.\nΈχεις δίκιο για το Thanksgiving, είναι ωραία γιορτή. Εκείνο που με μπερδεύει είναι η ... γαλοπούλα. Δηλαδή τρώνε γαλοπούλα στο Thanksgiving και μετά τα Χριστούγεννα πάλι; (αυτό και αν είναι άσχετο, χεχε)\nΌσο για το Halloween, τέλος Οκτώβρη είναι, τελευταία μέρα νομίζω, οπότε εκτός Νοέμβρη...\nΕν τω μεταξύ, εκείνο το κατάστημα με τα ... βασικά, συνήθως έχει πιο ωραία βιτρίνα. Τώρα και αυτό μέτριο ήταν. Βέβαια ντράπηκα να μπω μέσα να φωτογραφίσω, και εκεί θα έβλεπες...βασικό και κακό ;)\n2 Νοεμβρίου 2009 - 9:17 π.μ.\nΝαι το Haloween ειναι 31 Οκτώβρη, αλλά μέσα στο χειμώνα και γι αυτό το ανέφερα... Όσο για τη γαλοπούλα, έχω την εντύπωση ότι τα Χριστούγεννα τρώνε κάτι άλλο... Τώρα όσον αφορά τις βιτρίνες, κι εγώ βγάζω φωτό τώρα τελευταία... Την καλημέρα μου και πάλι... φεύγω για μάθημα!!!\nΟκ Ντοράκι, καλό σου μάθημα και τα λέμε! (τις βλέπω τις φότος σου στο flickr)\n2 Νοεμβρίου 2009 - 9:31 π.μ.\nΑγαπημενη μου Lily!..\nΜια ομορφη καλησπερα..( ναι μολις τωρα καταφερα να γυρισω σπιτι..)\nΑ..και καλη πανσεληνο αποψε!\nΑπο το ημερολογιο ..την ειδα!\nΓιατι με τοση ομιχλη και τετοια συννεφια,δεν βλεπω ουτε στα πενηντα μετρα.\nΑλλα τι να κανουμε..\nΕτσι ειναι τυπικα ο καιρος αυτη την εποχη εδω.\nΚι ουτε ρωταει,αν ειναι Νοεμβρης η; πιος αλλος μηνας.\nΑλλα οπως ειπες,ειναι μια μεταβατικη περιοδος,που κατα την γνωμη μου χρειαζεται.\nΔεν τα μπορω τα αποτομα και..τα ξαφνικα.\nΚαι με μελαγχολουν αφανταστα.\nΜε αφηνουν..γυμνο ψυχικα.\nΕνα κατι σαν την κουκλα της βιτρινας,\nαλλα στο πιο..αντρικο της;)\nΑδεια η Σωτηρος λοιπον..\nΜα φταις κι εσυ με αυτες τις αναρτησεις σου βρε κοριτσι, με..τα βασικα..την..λιτοτητα..\nΑσκεις μια..επιρροη πανω στους αλλους που θελουν λιγα..περισσοτερα!\nΓια ξανασκεψου τα παλι..\nΓιορτες ερχονται οσονουπω..\nΑσε να αγορασει και κανεις αλλος ακομα καμια..μηχανουλα!\n(Να σου ζησει εν τω μεταξυ..)\nΚαι παντα να βλεπουμε απο το "ματι" της και απο το δικο σου ματι,μονο ομορφιες!\nΡυθμισε την σωστα για νυχτερινες ληψεις.\nΧαμηλωσε των αριθμο των πιξελς και αφησε το κλειστρο περισσοτερη ωρα ανοιχτο!\nΕτσι θα εχεις καλυτερο αποτελεσμα!\nΑλλα κι αυτες που μας δειχνεις εδω,ωραιες ειναι.\nΧαιρομαι τις βραδυνες βολτουλες σας.\nΜια αγκαλια λοιπον και φιλακια πολλα!\nΆργησες εχτές να επιστρέψεις, έτσι; Που γύρναγες μέσα στο κρύο και στην ομίχλη;\nΟύτε εγώ πήρα είδηση την πανσέληνο. Δηλαδή δεν με επηρέασε καθόλου. Άλλες φορές μου φέρνει αϋπνία. Τώρα τίποτα. Κοιμήθηκα μια χαρά. Ίσως να μην έπιανε το ζώδιο μου...\nΌσο για την μετάβαση, όντως χρειάζεται. Παρόλο που με μια πιο λεπτομερή μελέτη παρατηρώ ότι ο Νοέμβρης δεν είναι και τόσο αδιάφορος όσο νόμιζα αρχικά. Παράδειγμα, ανοίγουν διάφορα κέντρα εδώ, και η Αννούλα την Παρασκευή στο Αθηνών Αρένα :)\nΚαι η Σωτήρος μάλλον προετοιμάζεται...Εχτές καθώς πήγαινα στο σχολείο, είχα μαμάδες (θα βγάζαμε συμβούλιο δήθεν), είδα το κατάστημα με τα εποχιακά...ολόφωτο. Άρχισαν τα Χριστουγεννιάτικα. Λοιπόν γι αυτό η γύμνια, η φτώχεια στις ... βιτρίνες.\nΔεν έφταιγα εγώ. Απλά έρχεται η γιορτή. Πρώτα γδύνεται κάποιος, και μετά βάζει τα καινούργια, τα λαμπερά, τα εορταστικά. Συμβαίνει το ίδιο και με την ψυχή κάποτε. Άρα μην μελαγχολείς όταν νιώσεις το ξεγύμνωμα. Θα έρθει κάτι καλύτερο :). Είμαι σίγουρη!\nΕυχαριστώ για τη μηχανούλα μου. Θα την μάθω σιγά - σιγά.\n3 Νοεμβρίου 2009 - 8:33 π.μ.\nΚαλώς ήρθες Άνεμε.\nΜωρέ μια χαρά χειμώνας είναι ο Νοέμβριος, το καταλάβαμε για τα καλά! Με-γειά η μηχανούλα Λίλυ μου, καλό φωτορεπορτάζ από δω και πέρα και καλό χειμώνα βέβαια! Φιλιά πολλά πολλά!\n3 Νοεμβρίου 2009 - 9:16 π.μ.\nΜου αρέσει να κυκλοφορώ, να βγάζω φωτογραφίες, και μετά να σας τις δείχνω. Αυτό είναι αλήθεια. (με έμφαση στο μου αρέσει να κυκλοφορώ, χεχε) Να δούμε θα τα καταφέρω;\nΑ, ναι σήμερα είναι Χειμώνας. (δηλαδή μαυρίλα...κρύο όχι τόσο).\nΠολλά φιλιά και καλό μας Χειμώνα.\n3 Νοεμβρίου 2009 - 9:32 π.μ.


Τρόπος επίλυσης ζητημάτων ενημέρωσης των Windows 10\nΑντιμετώπιση προβλημάτων ενημέρωσης των Windows 10:\nΗ τρέχουσα ενημέρωση των Windows είναι απαραίτητη για τον υπολογιστή σας, καθώς βοηθάει το σύστημα να λειτουργεί ομαλά και αποτελεσματικά και επίσης να διασφαλίζει ότι λαμβάνετε τις πιο πρόσφατες ενημερώσεις ασφαλείας για να προστατεύσετε τον υπολογιστή σας από επιβλαβείς απειλές.\nΩστόσο, ενδέχεται να υπάρχουν μερικοί από εμάς που αντιμετωπίζουν προβλήματα κατά την εκτέλεση της ενημέρωσης, αν είστε ένας από αυτούς. Θα σας δείξω πώς να διορθώσετε αυτό το συγκεκριμένο ζήτημα και να ολοκληρώσετε τη δουλειά.\n1. Ελέγξτε το χώρο στο δίσκο\nΠρώτα απ ‘όλα, θα αντιμετωπίσουμε και θα ελέγξουμε το χώρο αποθήκευσης του δίσκου σας, επειδή αυτό μπορεί να είναι ο λόγος για τον οποίο δεν μπορείτε να εκτελέσετε την ενημέρωση. Πρέπει να έχετε αρκετό χώρο στο δίσκο σας για να αποθηκεύσετε τα απαραίτητα αρχεία για την ενημέρωση.\nΑυτός ίσως είναι ο λόγος για τον οποίο δεν μπορείτε να ολοκληρώσετε τη διαδικασία ενημέρωσης, ακολουθήστε τα παρακάτω βήματα.\nΠαρακαλούμε περιηγηθείτε στο πλαίσιο αναζήτησης της Cortana και πληκτρολογήστε “Καθαρισμός δίσκου” χωρίς εισαγωγικά, παρακαλούμε επιλέξτε την εφαρμογή.\nΕπιλέξτε την κατάλληλη μονάδα συστήματος, συνήθως, η διαδρομή θα πρέπει να είναι γράμμα μονάδας δίσκου C :, περιμένετε να ολοκληρωθεί η διαδικασία καθαρισμού του δίσκου, τότε θα μπορείτε να δείτε το μέγεθος του χώρου που μπορείτε να απελευθερώσετε. Βεβαιωθείτε ότι δεν έχετε επιλέξει τα σημαντικά αρχεία, αφού επιλεγεί, θα διαγραφεί στο σύστημά σας.\n2. Αντιμετώπιση προβλημάτων του Windows Update\nΕάν η παραπάνω λύση δεν λειτουργεί, ίσως χρειαστεί να χρησιμοποιήσετε το εργαλείο επιδιόρθωσης της Microsoft, επισκεφθείτε τον παρακάτω σύνδεσμο.\nΑφού επισκεφθείτε τον σύνδεσμο που παρέχεται παραπάνω, θα μπορείτε να κατεβάσετε το εργαλείο επιδιόρθωσης από τη Microsoft.\nΕκτελέστε το ληφθέν εργαλείο επιδιόρθωσης , εγκαταστήστε το πρόγραμμα ακολουθώντας τις οδηγίες που εμφανίζονται στην οθόνη.\nΘα μπορέσετε να δείτε μια οθόνη όπου θα σας ζητηθεί να επιλέξετε μια συγκεκριμένη επιλογή για να συνεχίσετε την επιδιόρθωση, παρακαλούμε επιλέξτε Windows update και πατήστε επόμενο .\nΠεριμένετε μέχρι να ολοκληρωθεί η διαδικασία και να διορθωθεί το ζήτημα.\n4. Διαγράψτε και επανεκκινήστε\nΚρατήστε παρατεταμένα το κλειδί των Windows και στη συνέχεια πατήστε το πλήκτρο R (πλήκτρο Windows + R) για να ανοίξετε την εφαρμογή εκτέλεσης.\nΑντιγράψτε και επικολλήστε τη διαδρομή που δίνεται παρακάτω και πατήστε enter.\nΘα μεταφερθείτε στον φάκελο λήψης ενημέρωσης, διαγράψτε όλα τα αρχεία μέσα σε αυτόν τον φάκελο κρατώντας CTRL + A και πατώντας το πλήκτρο διαγραφής. (Εάν υπάρχουν αρχεία που δεν μπορείτε να διαγράψετε, επανεκκινήστε τον υπολογιστή σας σε ασφαλή λειτουργία και διαγράψτε τα αρχεία από εκεί.)\nΑφού διαγράψετε όλα τα αρχεία, κάντε επανεκκίνηση του υπολογιστή σας και εκτελέστε ξανά την ενημερωμένη έκδοση των Windows.\n5. Ένα κακόβουλο λογισμικό σταματά την ενημέρωση\nΈνα πρόγραμμα κακόβουλου λογισμικού μπορεί να αλλάξει ή να αλλάξει σημαντικά αρχεία στο σύστημα του υπολογιστή σας, με αποτέλεσμα να μην μπορείτε να εκτελέσετε πλήρως το Windows Update. Ως εκ τούτου, πρέπει να εξαλείψετε τα προγράμματα κακόβουλου λογισμικού, πρέπει να εκτελέσετε το πρόγραμμά σας ασφάλειας ή antivirus. Εάν δεν διαθέτετε πρόγραμμα ασφαλείας ή εάν το πρόγραμμά σας ασφαλείας δεν φαίνεται να ανιχνεύει τυχόν προβλήματα, σας προτείνω να χρησιμοποιήσετε το πρόγραμμα SecurityReviver.\nΤο SecurityReviver έχει σχεδιαστεί για να ανιχνεύει και να εντοπίζει προγράμματα κακόβουλου λογισμικού στον υπολογιστή σας και να εξαλείφει τις απειλές.\nΕπιπλέον, το SecurityReviver διαθέτει χρήσιμες λειτουργίες, όπως το πρόγραμμα περιήγησης για καθαρισμό και το Start-up Manager, οι οποίες βοηθούν τον υπολογιστή σας να λειτουργεί ομαλά. Το SecurityReviviver είναι ένα εύχρηστο βοηθητικό πρόγραμμα, ως εκ τούτου, θα σας εξοικονομήσει χρόνο και, πάνω από όλα, ο υπολογιστής σας να μολυνθεί από αυτούς τους ιούς που σπάνε.\nΕλπίζω ότι αυτό θα σας βοηθήσει με το θέμα που έχετε!


Αρχική Παυσίλυπα & Παυσίπονα με τον Θανάση Δρίτσα Νικήτας Κακκαβάς: Photogrey-Ιστορίες σε ευαισθητοποιημένο χαρτί\nΣτο τελευταίο του βιβλίο με τίτλο «Photogrey: ιστορίες σε ευαισθητοποιημένο χαρτί και χωρίς καταπιεστική νοοτροπία» (εκδόσεις Ρώμη) (2021) ο Νικήτας Κακκαβάς παρουσιάζει μια συλλογή διηγημάτων. Η έκδοση πλαισιώνεται από τις ιδιαίτερα ατμοσφαιρικές ασπρόμαυρες φωτογραφίες του Γιώργου Δημητριάδη. Δεκαέξι μικρές ιστορίες, επί της ουσίας παραλλαγές πάνω στο κυρίαρχο θέμα που είναι η ανθρώπινη μοναξιά και το αδιέξοδον του βίου. Ο συγγραφέας αναφέρει στον σύντομο πρόλογο του τα εξής: «οι ιστορίες αυτές συνέβησαν και συνεχίζουν να συμβαίνουν δίπλα μας. Στο απέναντι διαμέρισμα. Στο κορίτσι που αδιάφορα προσπέρασες χθες στο φανάρι. Σε εκείνον τον άνδρα που διάβαζε εφημερίδα όρθιος στο αστικό. Ισως μπορέσεις να διακρίνεις και τον εαυτό σου στο κάδρο κάποιου πλάνου. Εντός τους θα βρείς την αλήθεια του παραμυθιού ή, αν προτιμάς, το παραμύθι της καθημερινής αλήθειας…»\nΣτα διηγήματα του Κακαββά η Θεσσαλονίκη αποκαλύπτεται μέσα από τις αθέατες όψεις της, μέσα από τα σκοτεινά μικροαστικά διαμερίσματα, μέσα στους στρατώνες, πίσω από τα κλειστά παράθυρα. Το «μουσικό» μοτίβο των διηγημάτων του Photogrey ήδη προαναγγέλει το κείμενο του συγγραφέα στην πρώτη ιστορία με τον ομώνυμο τίτλο: «Κάποια βράδυα τριγυρίζω σκιά στο άδειο μου σπίτι. Αφουγκράζομαι την ηχώ της σιωπής, ρεμβάζω για λίγο στο οικείο σκοτάδι, έπειτα ανοίγω το μεταλλικό κουτί με τις φωτογραφίες μου και τραβάω φύλλο. Παγωμένη επιφάνεια Πρέσπα. Μοναχικές πολυκατοικίες κάποιο Πάσχα Μπιζανίου και Αναλήψεως στη Θεσσαλονίκη. Ένας γέρος με δυο ξύλινες πατερίτσες να διασχίζει τη χιονισμένη Ε Μεραρχίας. Ο ψηλός σωληνουργός με τη φόρμα του σκονισμένη από αμίαντο στα κεραμοποιεία Παπαχρήστου. Σκιές από τρία καρφιά σε φρεσκοασβεστωμένο τοίχο, opus 12. Ο αδερφός μου, όμορφος εικοσάχρονος, πάνω σε μια 1000 κυβικών μοτοσυκλέτα. Πορτραίτο 23, ο πατέρας μου βλοσυρός με τα photogrey γυαλιά του, σε λίγο δεν θα υπήρχε παρα μόνον στις φωτογραφίες. Πάσχα Ελλήνων με φόντο μια χιονισμένη ιτιά και υπόκρουση χάλκινη. Αυτοπροσωπογραφία σε τρίγωνο καθρέφτη και πίσω ορυχεία οι πληγές της γης. Τα παιδιά μου, παιδάκια τότε, με αχνιστό φόντο τη διάφανη κουρτίνα σε ένα καλοκαιρινό παράθυρο. Πλέον είμαι νήδυμος νεκρός, στο είπα και πριν, αυτομόλησα από τη ζωή ένα καλοκαίρι στην Αθήνα….».\nΟι πρωταγωνιστές των ιστοριών του Κακκαβά είναι όλοι εύθραυστα πλάσματα, βιώνουν την καταστροφική επίδραση ενός εξωτερικού κόσμου που απεμπολεί κάθε είδος ευαισθησίας την οποία συνήθως κατανοεί ως αδυναμία. Όπως ο Τάκης ή Τζακ-Ο’ Χάρα, που βιώνει τον ήσυχο θάνατο ενός από χρόνια νεκρού ο οποίος έζησε πάθη με φόβο και με πάθος: «Κεράκι ήταν ο Τάκης, κεράκι στην καταιγίδα, πόσο να κρατιόταν αναμμένο; Τώρα εκεί που πάει δεν φοβάται, δε φοβάται κανείς σε αυτά τα μέρη. Ο Θεός σας ας συγχωρέσει αυτόν και όσους του έκαναν κακό. Κι ας συγχωρέσει και τον εαυτό Του που χτύπησε έτσι ανελέητα έναν αθώο…».\nΠροηγούμενο άρθροΓερμανικές εκλογές: Οριακά τα αποτελέσματα σύμφωνα με το ARD\nΕπόμενο άρθροΝίκη των Σοσιαλδημοκρατών στη Γερμανία. Ποιος όμως θα είναι ο νέος καγκελάριος ;


E-Lawyer: H επιτήρηση των επικοινωνιών μέσω Internet στο χώρο εργασίας\nστις Ιουνίου 23, 2007\nΞέρεις για πιο λόγο το blog σου εμφανίζεται πάντα στο http://blogs.sync.gr/monitor/java/rss.xml τη στιγμή που δεν αναφέρεις ποτέ τη λέξη "java";\nΠολύ ενδιαφέρον, αν και όχι πια για μένα! :-)\nΣίγουρα όσο εξελίσσεται η τεχνολογία θα υπάρχουν τέτοιου είδους αντιθέσεις. Το θέμα είναι να βρεθεί μία χρυσή τομή... Ή εν πάσει περιπτώσει η τομή να είναι όσο πιο "χρυσή" γίνεται.\nΜια πτυχή του ζητήματος: http://kuk.blogspot.com/2008/04/case-study.html


Επίθεση σε Παμπορίδη! | Onsports.gr\nhome ΠοδόσφαιροΔιαιτησίαΕπίθεση σε Παμπορίδη! Κοινοποιήστε\nΕπίθεση σε Παμπορίδη!\tΣυντάκτης: Γιώργος Μέγκουλας\nΔημοσίευση: Δευτέρα, 07 Φεβρουαρίου 2011 16.03\nΟι επιθέσεις σε διαιτητές τείνουν να πάρουν τη μορφή… επιδημίας. Είχαμε νέα επίθεση σε ρέφερι και συγκεκριμένα στον Βασίλη Παμπορίδη, σε τοπικό αγώνα πρωταθλήματος της ΕΠΣ Κιλκίς, χωρίς όμως να τραυματιστεί ο ίδιος, ενώ κατήγγειλε το περιστατικό στο αστυνομικό τμήμα Πολυκάστρου.\tΟ διεθνής διαιτητής, λόγω της τιμωρίας του στη Σούπερ Λίγκα, διηύθυνε το τοπικό παιχνίδι για τη δεύτερη κατηγορία ανάμεσα στον Απόλλωνα Μαυρονερίου και στον Απόλλωνα Πευκοδάσους. Κάποια στιγμή περίπου 30 οπαδοί που φέρανε διακριτικά του Αρη (φανέλες του Λαζαρίδη και του Κόκε), σύμφωνα με όσα καταγγέλει ο Παμπορίδης, αφού τον έβρισαν χυδαία από την εξέδρα, μετά το τέλος του ματς τον πλησίασαν και του επιτέθηκαν με άγριες διαθέσεις. Ο διαιτητής κατήγγειλε το περιστατικό στην αστυνομία η οποία πήγε στο σημείο όταν οι δράστες της επίθεσης είχαν φύγει. Προηγουμένως, είχαν προκαλέσει φθορές στο αυτοκίνητο του Παμπορίδη (υπολογίζονται σε 6.000 ευρώ), σπάζοντας τζάμια και χαράσσοντας τη λέξη Άρης.\nΗ αστυνομία, υποψιάζεται ότι οι δράστες είναι από το σύνδεσμο του Άρη στο Πολύκαστρο.\tΚατηγορία: Διαιτησία


ΑΚΤΙΝΕΣ: Καθηγηταί αγνοούν τα δόγματα!\nΕίναι διάχυτος σήμερον η άποψις ότι με τους Παπικούς δεν διαφέρομεν εις ουδέν παρά μόνον εις το Πρωτείον. Μάλιστα, ακόμη και το Πρωτείον υποβιβάζεται εις ένα απλούν ιστορικόν ζήτημα, το οποίον οι οικουμενισταί λέγουν ότι το αποδεχόμεθα και οι Ορθόδοξοι εις την Ανατολήν, αλλά με ελαχίστως διαφορετικόν περιεχόμενον. Αυτή η άποψις είναι και διαδεδομένη εις Καθηγητάς Πανεπιστημίου. Το πρόβλημα βεβαίως ήρχισε από τους Καθηγητάς της Δογματικής.\nΚαθηγητής της Δογματικής, ο οποίος συμμετείχε και εις τους διαλόγους, είπε προ μερικών ετών δημοσίως εις φοιτητάς θεολογίας ότι «για την ένωση των Εκκλησιών δεν μας ενοχλεί καθόλου η δομή της Καθολικής Εκκλησίας, όπου υπάρχει ο Πάπας και προϋποτίθεται αυστηρή ιεραρχία. Αυτό είναι απλώς η δική τους Παράδοση. Το πως αυτοί εμπέδωσαν τις Ευαγγελικές αρχές και ο τρόπος με τον οποίο αυτές εξελίχθηκαν στη Δύση. Εμείς έχουμε άλλο σύστημα και αυτοί άλλο. Αν γίνει λοιπόν η ένωση αυτοί θα κρατήσουν το δικό τους, καθώς δεν χρειάζεται να αλλάξουν κάτι η να απαρνηθούν την Παράδοσή τους και εμείς θα κρατήσουμε το δικό μας»!Το λυπηρόν δεν είναι ότι τα είπεν, αλλά ότι τα πιστεύει, ότι υπερασπίζεται αυτές τις απόψεις και ότι αυτές προωθούνται εις τον διάλογον!\nΟ Καθηγητής όπως και πολλοί Καθηγηταί και Ιεράρχαι, επειδή συνήθως δεν ενδιατρίβουν εις τας δογματικάς συγγραφάς των Αγίων Πατέρων, διότι οι πρώτοι τα θεωρούν αντικείμενον συγκεκριμένης ειδικότητος και άρα μόνον οι Καθηγηταί της Δογματικής οφείλουν να ασχολούνται (!) και οι δεύτεροι διότι με τα διοικητικά και ποιμαντικά καθήκοντα ελησμόνησαν ότι κύριον λειτούργημά τους είναι να «ορθοτομούν τον λόγον της αληθείας», επαναλαμβάνουν αυτάς τας εσφαλμένας απόψεις. Μάλιστα, επειδή δεν έχουν διάθεσιν η δεν είναι εις θέσιν να διαλεχθούν, οποιοσδήποτε υποδείξει εις αυτούς τι γράφουν οι Πατέρες είτε γίνεται εχθρός τους είτε του προσάπτουν την εύκολον αναπόδεικτον κατηγορίαν ότι ερμηνεύει τους Πατέρας με φονταμενταλιστικά κριτήρια. Η διάψευσις αυτής της κατηγορίας γίνεται, όταν προσάγονται εις την δημοσιότητα πειστήρια από ανθρώπους, τους οποίους δεν δύνανται να χαρακτηρίσουν με ανάλογα επίθετα. Υπό αυτό το πρίσμα είναι ευχής έργον ότι επανακυκλοφόρησεν η μελέτη του Philip Sherrard, «Η Εκκλησία, ο Παπισμός και το Σχίσμα». Ο Σέραρντ ήτο Άγγλος, ο οποίος μετεστράφη εις την Ορθοδοξίαν. Είναι σπουδαίον ότι υπήρξε συνεργάτης και φίλος του Σεβ. Διοκλείας Καλλίστου Γουέαρ και ότι εις τον ιδικόν του πρόλογον του πονήματός του μεταξύ άλλων ευχαριστεί τον Σεβ. Περγάμου Ι. Ζηζιούλα, διότι προβαίνει εις ριζικήν κριτικήν του Παπισμού. Έτσι, ένας άνθρωπος που δεν ανήκεν εις την «παραδοσιαρχικήν» μερίδα κατέδειξεν όχι μόνον ότι όσοι εμμένουν εις τους Πατέρας τους ερμηνεύουν ορθώς, αλλά και ότι το Σχίσμα δεν είναι ιστορικόν και πολιτικόν, αλλά απολύτως θεολογικόν ζήτημα.\nΚατά τον Σέραρντ το Πρωτείον δεν είναι καθόλου ένα ιστορικόν ζήτημα, αλλά απορρέει, θεμελιώνεται και αναπτύσσεται λόγω της εσφαλμένης Χριστολογίας και Τριαδολογίας. Η νοθευμένη πίστις ωδήγησεν εις το Πρωτείον. Αν επομένως δεν θεραπευθή η πίστις περί της Αγίας Τριάδος και η πίστις εις τον Κύριον Ιησούν Χριστόν, όσαι τροποποιήσεις και να γίνουν το Πρωτείον δεν διορθώνεται. Ολόκληρος η δομή του Παπισμού εδράζεται εις μίαν εσφαλμένην Εκκλησιολογίαν, η οποία έχει προκύψει από λάθος δόγματα. Δια τούτο δεν πρέπει να παρασύρωνται πολλοί και να λέγουν, ως ηκούσαμεν να το ισχυρίζεται και Καθηγήτρια Θεολογικής Σχολής, «για την Αγία Τριάδα και τον Ι. Χριστό πιστεύουμε τα ίδια, αλλά μόνο στην Εκκλησιολογία διαφέρουμε», διότι ούτε εις τα δύο πρώτα έχομεν την ιδίαν πίστιν ούτε η Εκκλησιολογία είναι απλώς ένα ζήτημα «διαφοράς», αλλά χαώδους αντιλήψεως. Οφείλομεν να έχωμεν κατά νουν ότι μπορεί κατά τα φαινόμενα να υπάρχουν και εις τους Παπικούς διάκονοι, ιερείς, επίσκοποι, συνοδικόν σύστημα κ.α. όμως το περιεχόμενον αυτών είναι εμποτισμένον από τα λάθος δόγματα. Δια να γίνη εύληπτον ας σκεφθή κανείς το εξής: οι Ουνίται ομοιάζουν καθ’ όλα εις την Ορθοδοξίαν, όμως αν ομιλήση κανείς έστω και πέντε λεπτά με κάποιον η διαβάση κάποιο κείμενόν τους, αμέσως θα αντιληφθή ότι «ο,τι λάμπει δεν είναι χρυσός» καθώς υφίσταται τεραστία απόκλισις εις την πνευματικότητα εξ αιτίας των δογμάτων.\nΑς λάβωμεν ως παράδειγμα την περί Αγίας Τριάδος πίστιν. Είναι δια πολλούς ακατανόητοι αι ακριβολογίαι και η υψηλής φιλοσοφικής γνώσεως ορολογία των Πατέρων της Εκκλησίας. Είναι όμως πολύ απλόν το να καταλάβωμεν τι συμβαίνει δια της προβολής της αιρετικής Τριαδολογίας επί της Εκκλησιολογίας του Παπισμού. Επειδή η Ουσία του Θεού θεωρείται ότι προηγείται από τα Πρόσωπα εις τον Θεόν, έτσι και ο Πάπας αποτελεί τον μονάρχην της Εκκλησίας. Επειδή η Ουσία υπέρκειται των Προσώπων έτσι και ο Πάπας κατέχει το αξίωμά του πλήρως ακόμη και εκτός η χωρίς την Εκκλησίαν. Όπως θεωρούν ότι ο Πατήρ και ο Υιός εκπέμπουν μαζί το Άγιον Πνεύμα, έτσι οποιοσδήποτε ιερεύς η επίσκοπος, δια να μεταδίδει αγιαστικήν χάριν πρέπει να ευρίσκεται εις κοινωνίαν με τον Πάπαν. Η ενότης και η καθολικότης της Εκκλησίας παύει να είναι όπως εις την Ορθοδοξίαν κοινωνία ισοτίμων Τοπικών Εκκλησιών βάσει της ταυτότητος της πίστεως, αλλά εξάρτησις από ένα μόνον παράγοντα, τον Πάπαν. Εφ’ όσον η Αγία Τριας είναι άκτιστος και ο κόσμος κτιστός, υπάρχουν δύο ανεξάρτητες μεταξύ τους Εκκλησίες, η Θριαμβεύουσα και η Στρατευομένη, και εις με την πρώτην αρχηγός είναι ο Κύριος εις δε την δευτέραν ο Πάπας.\nΗ απόλυτος ιεράρχησις (και όχι ισότης και αλληλοπεριχώρησις) των προσώπων της Αγίας Τριάδος έχει οδηγήσει και εις να είναι ο Πάπας η κορυφή της Εκκλησίας. Απτόν παράδειγμα το διάταγμα του Πάπα Βονιφατίου Η τὸ 1302: «(η Εκκλησία) αντιπροσωπεύει ένα μυστικό σώμα, κεφαλή του οποίου είναι ο Χριστός και κεφαλή του Χριστού ο Θεός… δηλώνουμε, βεβαιώνουμε, ορίζουμε και αναγγέλλουμε ότι χάριν της αιώνιας σωτηρίας είναι καθήκον κάθε ανθρωπίνου πλάσματος να υπακούει στον Ρωμαίο Ποντίφηκα». Λόγω της ιεραρχίας κανείς δεν μπορεί να φθάση εις τον Κύριον, αν δεν υποτάσσεται πρώτα εις τον Πάπα. Όπως χαρακτηριστικά εδήλωσεν ο Πάπας Πίος ΙΒ στὸ Mystici Corporis Christi: «βαδίζουν την οδό μιας επικίνδυνης πλάνης αυτοί οι οποίοι πιστεύουν πως μπορούν να δεχθούν τον Χριστό, όταν απορρίπτουν τη γνήσια πιστότητα στον επί γης βικάριό του». Αυτή η θεολογία επέρασε επισήμως με την Α Βατικανὴν και είναι μη ακυρώσιμος!\nΑν αυτά αφορούν μόνον εις το πρωταρχικόν δόγμα της Αγίας Τριάδος, ας φαντασθή κανείς πόσα περισσότερα έχουν αλλοιωθή εις το δόγμα περί του Κυρίου ημών Ιησού Χριστού και εις άλλα δόγματα. Σκοπίμως όμως, διότι αδυνατούμεν να αποδεχθώμεν άγνοιαν δια τους Ορθοδόξους Δογματολόγους, αντί να επιλυθούν αυτά τα ζητήματα, δηλ. τα αίτια, επιχειρούνται βελτιώσεις εις τα αποτελέσματα. Πχ. αντί να υποδειχθή ότι η ενότης επιγείων και επουρανίων καθιστά τον κληρικόν υπουργόν της Θ. Ευχαριστίας, γίνεται προσπάθεια να αναπτυχθή μία Ευχαριστιακή Εκκλησιολογία, η οποία έχει ως κέντρον τον Επίσκοπον και όχι εν πολλοίς τον Ι. Χριστόν! Αντί να επιμείνωμεν εις το ότι η διάκρισις Προσώπων εις την Αγία Τριάδα δεν εισάγει ιεραρχίαν με την κτιστήν της έννοιαν, αναλισκόμεθα εις αναψηλάφησιν της ιστορίας και εις επανερμηνείαν βυζαντινών και μεταβυζαντινών κειμένων περί Πρωτείου. Η δυτική σχολαστική θεολογία μετά από σχεδόν 200 έτη λειτουργίας των Ορθοδόξων Θεολογικών Σχολών έχει επιβληθή (όχι μόνον εις τους Καθηγητάς, αλλά και εις τους Ιεράρχας που απεφοίτησαν από αυτάς) και μαζί της ο τρόπος δια του οποίου αξιολογούνται αι διαφοραί με τους Παπικούς, ως ανούσια ιστορικά και πολιτικά συμβάντα, ενώ εις την πραγματικότητα αγγίζουν τον σκληρόν πυρήνα της ουσίας των δογμάτων.\nΣτην Α΄ χιλιετία αντιμετωπίσθηκε από πλευράς Ορθοδόξου Εκκλησίας το θέμα των πρεσβείων του Πάπα της Ρώμης. Αυτό έγινε στην Σύνοδο επί Μεγάλου Φωτίου (879 – 880 μ.Χ.), η οποία θεωρείται ως Η΄ Οικουμενική Σύνοδος. Στην Σύνοδο αυτή παρουσιάσθηκαν τα δύο είδη εκκλησιολογίας, ήτοι της Παπικής Εκκλησίας και της Ορθοδόξου Εκκλησίας. Ο Πατριάρχης Φώτιος ανεγνώριζε τα πρεσβεία τιμής στον Πάπα, αλλά μέσα σε ορθόδοξα εκκλησιολογικά πλαίσια, ότι ο Πάπας έχει μόνον τα πρεσβεία τιμής μέσα στην Εκκλησία και δεν μπορεί να τεθή υπεράνω της Εκκλησίας. Το βασικό πρόβλημα του Πάπα είναι ότι δεν αποδέχθηκε ουσιαστικά ποτέ τον 28ο Κανόνα της Δ΄ Οικουμενικής Συνόδου, που έδιδε ίσα πρεσβεία τιμής στην Εκκλησία της Νέας Ρώμης και το δικαίωμα να χειροτονεί Επισκόπους στις βαρβαρικές χώρες. Αυτό αποδεικνύεται και από το ότι σε καμία Οικουμενική Σύνοδο δεν παρέστη ο Πάπας, παρά μόνον αντιπρόσωποί του.\n7 Απριλίου 2017 - 10:31 μ.μ.


Σπύρος Μπιμπίλας: «Είχαμε δει μια περίεργη συμπεριφορά από τον κύριο Φιλιππίδη» | BOVARY\nO ηθοποιός και πρόεδρος του Σωματείου Ελλήνων Ηθοποιών (ΣΕΗ), Σπύρος Μπιμπίλας/Φωτογραφία: NDP photo agency\nΟ ηθοποιός και πρόεδρος του Σωματείου Ελλήνων Ηθοποιών, Σπύρος Μπιμπίλας, μίλησε στη ΒOVARY για τον Πέτρο Φιλιππίδη και την προφυλάκισή του και ξεκαθάρισε το τοπίο για τo αν θα υπάρξουν νέες καταγγελίες.\nΤα τρία ονόματα που θα ασχοληθεί το Πειθαρχικό\n«Παρανόησαν κάποιοι αυτά που είπα, γιατί εμείς στην γενική συνέλευση που θα κάνει το σωματείο μας τέλος Σεπτεμβρίου, αρχές Οκτωβρίου θα εξεταστούν οι τρεις προτάσεις του Πειθαρχικού που αφορούν τον Πέτρο Φιλιππίδη, τον Παύλο Χαϊκάλη και τον Γιώργο Κιμούλη για την αποβολή τους. Του Παύλου Χαϊκάλη και του Γιώργου Κιμούλη δεν έχει ακόμα ολοκληρώσει το Πειθαρχικό την πρότασή του. Αυτά τα τρία ονόματα θα πάνε στην γενική συνέλευση τέλη Σεπτεμβρίου για να δούμε αν θα ψηφήσουν οι ηθοποιοί την αποβολή τους ή όχι. Για αυτούς τους τρεις μιλάμε, τα οποία είναι ονόματα που ήδη έχουν ακουστεί. Δεν είναι νέα τρία ονόματα, όπως είπαν μερικοί».\nΟ Φιλιππίδης δεν έχει αποβληθεί από το ΣΕΗ\n«Ο Πέτρος Φιλιππίδης δεν έχει αποβληθεί από το ΣΕΗ. Είναι μέλος του σωματείου ακόμα. Θα αποβληθεί μετά από πλειοψηφία της γενικής συνέλευσης. Η ψηφοφορία που θα γίνει αφορά μόνο τον Πέτρο Φιλιππίδη. Για τον Παύλο Χαϊκάλη και τον Γιώργο Κιμούλη δεν έχει ακόμα ολοκληρωθεί η εργασία του πειθαρχικού για να μας κάνει την πρόταση αποβολής. Ολα αυτά θα γίνουν τον Σεπτέμβρη».\nΘα ακούσουμε τελικά νέα ονόματα εν καιρώ;\n«Αυτό εξηγώ σε όλους, ότι δεν είμαι μάντης για να πω ότι κάποιοι θα έρθουν να κάνουν κι άλλες καταγγελίες. Δεν μπορώ να γνωρίζω αν θα υπάρξουν νέες καταγγελίες. Κάποιοι λένε ορισμένα πράγματα, όχι μόνο σε μένα προσωπικά, και δεν τα καταθέτουν επισήμως. Αν δεν το καταθέσουν, δεν ισχύει. Ακούμε γενικώς ότι κάποιοι θέλουν να καταγγείλουν, αλλά δεν γνωρίζουμε ποιος, που και γιατί. Αν έρθουν το πειθαρχικό συμβούλιο είναι ανοιχτό».\n«Ο Φιλιππίδης είχε περίεργη συμπεριφορά»\nΟ Σπύρος Μπιμπίλας είχε δουλέψει με τον Πέτρο Φιλιππίδη 9 χρόνια και σημειώνει: «Με εξέπληξε το γεγονός ότι υπήρχαν ακραία πράγματα σε αυτά που καταγγέλθηκαν. Κανείς δεν μπορεί να ξέρει τι γίνεται σε κλειστά καμαρίνια. Εμείς αυτό που αντιλαμβανόμασταν ήταν μια περίεργη συμπεριφορά από τον Πέτρο Φιλιππίδη, την οποία είχαμε αποδεχτεί όλοι σαν κάτι το φυσιολογικό. Κάποιες από τις κυρίες που κατήγγειλαν τον Πέτρο Φιλιππίδη, όχι οι διάσημες που γνωρίζει ο κόσμος, ήταν πολύ φίλες μου όσο ήταν ο Πέτρος Φιλιππίδης. Και δεν το έκαναν για να γίνουν διάσημες, όπως είπαν κάποιοι, γιατί πουθενά δεν έχει γραφτεί το όνομά τους».\n«Υπάρχει ένας αέρας εξυγίανσης στον καλλιτεχνικό χώρο»\n«Δεν υπάρχει φόβος, αλλά μια ατμόσφαιρα ότι εξυγιαίνεται ο χώρος μας. Στο μέλλον δεν θα υπάρχουν τέτοια περιστατικά. Ένα είναι το σίγουρο: ότι άνθρωπος δεν θα πειράξει άνθρωπο γιατί θα φοβούνται».\nΣυγκινητική στιγμή -Η αγκαλιά του Σπύρου Μπιμπίλα και της Σοφίας Μπεκατώρου


ΔΙΔΑΧΗ: ΤΟ ΜΥΣΤΉΡΙΟ ΤΗΣ ΙΕΡΑΣ ΕΞΟΜΟΛΟΓΗΣΕΩΣ ΣΤΗΝ ΕΠΟΧΗ ΜΑΣ\nΟ προβληματισμός σχετικά με τη διακονία του μυστηρίου της εξομολογήσεως στη σύγχρονη πραγματικότητα μας καλεί να κουβεντιάσουμε και να σκεφτούμε για πράγματα που όλοι αντιμετωπίζουμε και τα οποία, πολλές φορές, συνιστούν πολύπλοκες καταστάσεις.\nΗ εξομολόγηση, βεβαίως, παραμένει μέσα στη ζωή της Εκκλησίας, αυτό που πάντοτε ήταν. Είναι ενας δρόμος, όπως και όλα τα μυστήρια της Εκκλησίας, για τη θέωση του ανθρώπου, για τον αγιασμό του. ‘Ενας δρόμος, που μέσα από τη μετάνοια, μας οδηγεί και πάλι σε κοινωνία με τη ζωή της Εκκλησίας.\nΒασική προϋπόθεση για τον προβληματισμό που επιχειρούμε, είναι να κατανοήσουμε τον ρόλο του μυστηρίου μέσα στη ζωή της Εκκλησίας και να συνειδητοποιήσουμε ότι η εξομολόγηση είναι ένα μυστήριο αγάπης και ελευθερίας. Αγάπης του Θεού για τον άνθρωπο, ο οποίος μέσα από το έργο της θείας οικονομίας έρχεται να μας συναντήσει και να μας σώσει. Να μας κάνει μετόχους της δικής Του ζωής.\nΗ εξομολόγηση είναι μυστήριο ελευθερίας και αγάπης απέναντι στον άνθρωπο, ο Θεός σέβεται την ελευθερία του ανθρώπου. Ο τρόπος με τον οποίο ο Θεός σέβεται την ελευθερία του ανθρώπου είναι συγκλονιστικός και πρέπει να είναι διδακτικός για μας. Διότι αν ο Θεός δίνει το δικαίωμα να αρνηθούμε το θέλημά Του αν ο Θεός, ακόμα και όταν οικονομεί τη σωτηρία μας, σέβεται την ελευθερία μας· αν όταν θεραπεύει την ανθρώπινη φύση, δίνει την ελευθερία στο κάθε ανθρώπινο πρόσωπο, δια του Αγιου Πνεύματος να αποδεχτεί αυτό το έργο του Χριστού, τότε πρέπει να προβληματιστούμε, όταν μερικές φορές, είτε στη συνείδηση τη δική μας είτε των ανθρώπων, το μυστήριο της εξομολογήσεως παρουσιάζεται καταπιεστικό ή ανελεύθερο ή ακόμη σαν μέσο άσκησης εξουσίας από τον ιερέα στον εξομολογούμενο.\nΟ Κύριός μας είπε πολύ καθαρά: «δεν ήρθα να κρίνω τον κόσμο». Αν λοιπόν ο ίδιος μας διαβεβαιώνει πως δεν ήρθε να κρίνει τον κόσμο, είναι αυτονόητο ότι κανείς ιερέας και κανείς πνευματικός δεν μπορεί να είναι εισαγγελέας του Θεού. Ούτε επίσης ανακριτής. Ο Χριστός έρχεται ως διάκονος των ψυχών μας. Ας θυμηθούμε τη σκηνή πριν από το Μυστικό Δείπνο. Όταν πλένει τα πόδια των μαθητών Του, όταν έτσι διακονεί τους μαθητές Του. Τα πόδια προφανώς ήτανε βρόμικα, αλλά δεν τα αποστράφηκε. Και όχι μόνο αυτό, αλλά στον Πέτρο είπε, αν δεν με αφήσεις να σου πλύνω τα πόδια, δεν έχεις θέση μαζί μου. ‘Ερχεται λοιπόν ως διάκονος. ‘Ερχεται να υπηρετήσει τη σωτηρία αυτών τους οποίους αγάπησε. Και ακόμη, αν θυμηθούμε το Ευαγγέλιο που διαβάζουμε στην Ακολουθία της Αγάπης, εκεί πάλι η εξουσία και η εντολή του «δεσμείν και λύειν», το μυστήριο δηλαδή της εξομολογήσεως, προσφέρεται ως δωρεά του Αγίου Πνεύματος ως δρόμος για τη μετοχή στην Ανάσταση και τη βασιλεία του Θεού.\nΗ μετάνοια προϋποθέτει την ελευθερία του ανθρώπου και οδηγεί στην ελευθερία. Ένας άνθρωπος δεν μπορεί να μετανοήσει αν δεν είναι ελεύθερος και ταυτοχρόνως η πραγματική μετάνοια είναι εκείνη που οδηγεί τον άνθρωπο στην πραγματική ελευθερία. Το μυστήριο της εξομολογήσεως έχει βασικό στόχο να οδηγήσει στη συγχώρεση του Θεού και του ανθρώπου. Η λέξη έχει ένα απίστευτο μεγαλείο. ‘Εχω την αίσθηση ότι η κατ’ έξοχήν συγχώρεση δεν είναι η χορήγηση της άφεσης ή η ευχή που διαβάζουμε, αλλά η θεία κοινωνία. Εκεί ο Θεός και ο άνθρωπος συγχωροϋνται και άλληλοπεριχωροϋνται στο σώμα τοϋ Χριστού.\nΟ άνθρωπος μετέχει στη ζωή του Θεού, ο Θεός μετέχει στη ζωή του ανθρώπου. Και έτσι μπορούμε να υπερβούμε τη δική μας θνητότητα, να φτάσουμε στην κοινωνία με τον Θεό, που είναι ουσιαστικά η σωτηρία μας. Είναι επίσης σημαντικό να θυμόμαστε πάντοτε ότι, όπως όλων των μυστηρίων έτσι και του μυστηρίου της εξομολογήσεως, ο χαρακτήρας δεν είναι άτομικός αλλά εκκλησιαστικός. Είναι η αποκατάσταση του ανθρώπου στο σώμα του Χριστού. Η αμαρτία δεν είναι μόνο μια ατομική πράξη. Είναι η αποτυχία του ανθρώπου όχι μόνο στον αγώνα της προσωπικής του ζωής αλλά και στην κοινωνία του με το υπόλοιπο σώμα.\nΕάν παρατηρήσουμε με ειλικρίνεια τα φαινόμενα, θα δούμε πόσο δυσκολεύονται οι αδελφοί μας αλλά και εμείς οι ίδιοι οι ιερείς να συγχωρήσουμε. Τι θα πει όμως να συγχωρήσουμε; Σημαίνει να βρεθούμε όλοι μαζί στο σώμα του Χριστού. Και δεν καταλαβαίνουμε ότι όταν έγώ απορρίπτω τον αδελφό μου, όταν αρνούμαι να επικοινωνήσω μαζί του, ουοιαστικά τραυματίζω το σώμα του Χριστού. Η Εκκλησία μας πολλές φορές πάσχει από τα τραύματα που εμείς φέρουμε στο σώμα του Χριστού, αρνούμενοι την αγαπητική κοινωνία των προσώπων. Αυτή την πραγματικότητα την βλέπουμε και στο μυστήριο της εξομολογήσεως, όταν αντιμετωπίζουμε τη δυσκολία των αδερφών μας να πουν μία απλή καλημέρα σε κάποιον που ίσως τους πίκρανε ή τον πίκραναν κ.ο.κ.\nΠρέπει να συνειδητοποιούμε ότι το να μεταλάβω, δεν σημαίνει να ανοίξω το στόμα μου για να πάρω κάτι, αλλά σημαίνει όντως να κοινωνήσω. Δεν μπορώ όμως να κοινωνώ με το Θεό, αν δεν κοινωνώ με τον αδελφό μου. Ίσως υπάρχουν μερικά πράγματα, για τα οποία θα έπρεπε να είχαμε πραγματικά κατηχήσει το λαό μας. Διότι, εάν η αντίληψη που έχει για την εξομολόγηση είναι η ατομική του τακτοποίηση, αυτό φοβάμαι ότι είναι λάθος δικό μας. Είναι ο τρόπος που καλλιεργούμε αυτό το μυστήριο, ο τρόπος κατά τον οποίο διδάσκουμε κάποια πράγματα ή η συμπεριφορά που επιδεικνύουμε.\nΗ αμαρτία του ανθρώπου δεν είναι ενα ατομικό γεγονός. Είναι κάτι που πραγματικά πληγώνει το σώμα του Χριστού. Και μέσα από το μυστήριο της εξομολογήσεως, η προσπάθεια είναι να επιτευχθεί η αποκατάσταση των αδελφών μου στο σώμα του Χριστού, στο σώμα της Εκκλησίας, στην μεταξύ αδελφών κοινωνία.\nΕίναι σημαντικό, επομένως, ο κάθε πνευματικός να κατανοεί τη φύση του μυστηρίου της εξομολογήσεως και να το διάκονεί ως οικονόμος των μυστηρίων του Θεού. Να συνειδητοποιήσει τη δική του θέση και τη διακονία του μέσα στο σώμα της Εκκλησίας, μέσα στο σώμα του Χριστού και να κατηχήσει το λαό με βάση αυτή την επίγνωση. Στις ενορίες μας ακούγονται πολλά κηρύγματα. Σπάνια όμως αυτά είναι κατηχητικά, ενώ πολλές φορές είναι κακής ποιότητος ηθικοπλαστικά. Όμως η ουσιαστικού περιεχομένου κατήχηση οδηγεί τον άνθρωπο στο αληθινό ήθος και προσφέρει μια πραγματική γνώση της θέσης του ανθρώπου απέναντι στον Θεό και τους ανθρώπους.\nΚάποτε ήρθε κάποιος να εξομολογηθεί και αντιμετώπιζε μια μάλλον ασήμαντη δυσκολία με κάποιον δικό του. Τον παρακάλεσα να τον συγχωρήσει και να επικοινωνήσει μαζί του. Το αρνήθηκε. Του είπα λοιπόν: «Τότε, δεν μπορείς να κοινωνήσεις». Και ερωτά: «Μου το απαγορεύετε;» Του απαντώ: «Εγώ, όχι! Θέλεις παιδί μου να κοινωνήσεις;». «Θέλω». «Καταλαβαίνεις τι θα κάνεις;». «Ναι». «Πιστεύεις πως θα ενωθείς με το Χριστό; Πως θα τον έχεις, όπως διδάσκει η Εκκλησία, κατοικούντα εν τη καρδία σου και θέλεις να παραμείνει εκεί;». «Ναι» μου απαντά. «Ωραία. Πήγαινε και κοινώνησε». Ξαφνιάστηκε! Επαναλαμβάνω: «Πήγαινε και κοινώνησε. Απάντησέ μου, όμως, σε ένα ερώτημα: κοινώνησες, και όπως είπες ο ίδιος νιώθεις τον Χριστό μέσα σου, είσαι ενωμένος μαζί Του! Και αφού κοινώνησες, συναντάς έξω από την Εκκλησία αυτόν που δεν του λες καλημέρα. Θέλω να μου πεις, αν ο Χριστός που είναι μέσα σου θα πει καλημέρα στον Χριστό που είναι μέσα του. Εάν τον καλημερίσει, τότε καλά έκανες και κοινώνησες. Εάν όχι, κατάλαβες τι έκανες; Αντί να υψωθείς εσύ στα μέτρα της ζωής του Χριστού, κατεβάζεις τον Χριστό στα μέτρα της δικής σου ζωής ή της δικής σου άθλιότητας. Σε συμφέρει αυτό;». ‘Εμεινε για λίγο σιωπηλός και μετά μου είπε: «’Εχετε δίκιο».\nΕπομένως, δεν καλούμεθα απλώς να πούμε ότι η συμμετοχή στη θεία κοινωνία είναι καλό ή κακό, να δώσουμε απλώς την άδεια σε κάποιον να μεταλάβει ενώ ουσιαστικά δεν θα κοινωνήσει. Το ερώτημα που προηγείται είναι πως κοινώνησες και τι κοινώνησες.\nΕίναι επίσης σημαντικό, να συνειδητοποιήσουμε πρώτα εμείς οι Πνευματικοί, ότι η εξομολόγηση δεν είναι ανάκριση. Γιατί πολλές φορές οι χριστιανοί μας είναι ταλαιπωρημένοι και τους ταλαιπωρούμε ακόμη περισσότερο. Δεν καλούμεθα να ανακρίνουμε ως εισαγγελείς κάποιον αδελφό. Είναι σημαντικό, να βοηθάμε πραγματικά τον άνθρωπο να προσέρχεται εν ελευθερία. Ο πνευματικός είναι θεραπευτής και συνεργός του Χριστού στο έργο της σωτηρίας. Δεν είμαστε εμείς που προσφέρουμε τη σωτήρια. Είμαστε συνεργοί του Θεού και αυτό είναι μεγάλη τιμή και ευλογία.\nΗ τελευταία παρατήρησή μας οδηγεί και σε δυσκολότερα ζητήματα. Η εξομολόγηση δεν είναι μέσο εξάρτησης του εξομολογουμένου από τον πνευματικό του. Δεν επιτρέπεται να δημιουργείται μια τέτοια σχέση εξάρτησης. Και, βεβαίως, δεν πρέπει να χρησιμοποιείται εντέχνως το μυστήριο της σωτηρίας τουϋ άνθρώπου ως μέσο ικανοποίησης άτομικών έπιδιώξεων. Κατά προέκταση των προηγουμένων, οφείλουμε να υπογραμμίσουμε ότι η έξομολόγηση δεν είναι το μέσο για να σχηματίσουμε τη δική μας όμάδα. Δεν είναι σωστό να καλλιεργούμε στα πνευματικά μας παιδιά την αίσθηση μιας τέτοιας ομάδας. Διότι τότε η μια όμάδα θα βρίσκεται άπέ ναντι στην άλλη όμάδα και η ενότητα τοϋ σώματος τοϋ Χριστού θα εχει χαθεί! Επιμένω στην τελευταία παρατήρηση, διότι μερικές φορές, άκόμη και χωρίς να το επιδιώκουμε, οι χριστιανοί χρησιμοποιούν την ιδιότητά τους ως πνευματικά μας τέκνα για να κάνουν συγκρίσεις και κατά συνέπεια να δημιουργοϋν προβλήματα.\nΕίναι προφανές ότι το μυστήριο της έξομολογήσεως, δεν έπιτρέπεται να άποτελεΐ ενα μέσο για τη δική μας προσωπική άνάδειξη μέσα στη ζωή της Εκκλησίας. Τα πνευματικά μας παιδιά δεν είναι ιδιοκτησία μας. Είναι τα παιδιά τοϋ Θε οΰ και έμείς έχουμε την ευθύνη να διακονοϋμε τη σωτηρία τους, να διακονοϋμε την ψυχή τους. Μερικές φορές αύτά τα δρια δεν είναι πολύ εύδιάκριτα. Και κάποτε μπορεί εύκολα να γίνει σύγχυση άνάμεσα στο ένδιαφέρον, που είναι λογικό να νιώθουμε ως πνευματικοί πατέρες, και στον κίνδυνο της ιδιοποίησης. Υπάρχουν μερικά πράγματα τα όποια δεν συ νιστοϋν έξομολόγηση και χρειάζεται πάρα πολύ μεγάλη προσοχή, διότι η Εκκλησία μας έχει ταλαιπωρηθεί και ταλαιπωρείται άπό αύτήν την στρέβλωση τοϋ μυστηρίου της έξομολογήσεως, που θεωρώ ότι είναι η πιο μεγάλη άμαρτία τοϋ πνευματικοϋ, όταν μάλιστα γίνεται ενσυνείδητα.\nΟι έποχές που ζοϋμε είναι πραγματικά δύσκολες. Τα προβλήματα των άνθρώπων είναι πάρα πολλά. Στη συνείδηση πολλών έχει άμβλυνθεΐ η έννοια της άμαρτίας. Ωστόσο οι άνθρωποι ζοϋνε την άμαρτία και τη ζοϋμε όλοι μας, βιώ νοντας τις συνέπειές της ως άποτυχία μας. Προσωπικά, έχω διαπιστώσει ότι αύτή η έρμηνεία βοηθάει πάρα πολύ τα νέα παιδιά. Διότι πολλές φορές τα παιδιά έρχονται στην εξομολόγηση έπειτα από μια άποτυχία και ίσως είναι η ευκαιρία να βοηθήσουμε να δουν την πηγή της αποτυχίας τους. Να υποδείξουμε ότι δεν απέτυχαν συγκεκριμένα σε έναν στόχο αλλά ότι η αλαζονεία είναι εκείνη που οδηγεί στα διάφορα άδιέξοδα. ‘Ολων η αλαζονεία. Και η αλαζονεία μας είναι εκείνη που μας οδηγεί στις αποτυχίες και στις αμαρτίες μας. Η αισθησή μας, δηλαδή, ότι δεν χρειάζεται να προσέξουμε το θέλημα του Θεού αλλά μας ενδιαφέρει το δικό μας θέλημα. Και από εκεί αρχίζει σιγά σιγά η πτώση.\nΤο γεγονός ότι οι εποχές μας είναι δύσκολες και γεμάτες προβλήματα, πρέπει να μας κάνει πολύ προσεκτικούς στον τρόπο που μερικές φορές θέτουμε ερωτήσεις στα μικρά παιδιά, στους νεότερους ανθρώπους, στα νέα ζευγάρια αλλά και στους μεγαλύτερους. Χρειάζεται πολύ μεγάλη προσοχή και διάκριση, διότι πάντα υπάρχει ο κίνδυνος να σκανδαλίσουμε ή να δώσουμε την εντύπωση ότι είμαστε περίεργοι.\nΕίναι, επίσης, σημαντικό να νιώσουμε ότι, ακριβώς επειδή το έργο μας είναι να είμαστε συνεργοί του Θεού και επειδή ο Θεός «πάντας άνθρώπους θέλει σωθήναι και εις επίγνωσιν αληθείας έλθειν» (Α’ Τιμ. 2,4), ανάλογος πρέπει να είναι ο τρόπος που αντιμετωπίζουμε τις πτώσεις των ανθρώπων. Η διακονία μας είναι να αναπαύσουμε το σημερινό άνθρωπο όχι με ψεύτικους καθησυχασμούς αλλά πραγματικά και ουσιαστικά. Θέλω να πιστεύω ότι δεν συμβαίνει κάτι τέτοιο στα νεότερα χρόνια αλλά τίποτα δεν άποκλείεται και φαίνεται ότι κάποιες φορές αντιμετωπίζουμε με πολλή σκαιότητα και απαξίωση τα αμαρτήματα των ανθρώπων.\nΌταν, παραδείγματος χάρη, μια γυναίκα εξομολογείται μια έκτρωση και ο ιερέας, ο πνευματικός, τη βρίζει και της λέει τι ήρθες να κάνεις εδώ! Μα γι’ αυτό ακριβώς ήρθε! Για ποιό λόγο θα έπρεπε να έρθει; Δεν παραγνωρίζει κανείς το μέγεθος της πράξης αλλά ο τρόπος άντιμετώπισης είναι λαθεμένος. Και αυτός ο άνθρωπος πρέπει να αναπαυθεί. Και αυτός ο άνθρωπος πρέπει να δει την πραγματικότητα του εαυτού του αλλά με αγάπη. Αυτό είναι πάρα πολύ σημαντικό. Το ζητούμενο δεν είναι ο εξωραϊσμός, αλλά δεν πρέπει να λησμονούμε επίσης ότι όσο μεγάλη και αν είναι μια πτώση, είναι σημαντικό στη δική μας καρδιά και διάθεση να διακρίνεται η αγάπη γι’ αυτόν τον άνθρωπο.\nΘυμάμαι κάτι που διάβασα πρόσφατα, το όποιο αφορούσε τον μακαριστό Γέροντα, τον πατέρα Πορφύριο. Έλεγε: «αχ αυτά τα νέα παιδιά, όλα τα χουνε κάνει, αλλά τ’ άγαπάω, είναι ταλαίπωρα παιδιά». Αυτή την αίσθηση την έχουμε; Μήπως κάποιες φορές κουραζόμαστε, ανθρώπινα και γινόμαστε απότομοι και απορριπτικοί;\nΈνα άλλο ζήτημα, το οποίο δεν επιχειρώ εδώ να επιλύσω αλλά με προβληματίζει, είναι αν κάποιο επιτίμιο το βάζουμε για να ικανοποιήσουμε το γράμμα τοϋ κανόνα ή για να θεραπεύσουμε τον άνθρωπο. Η Εκκλησία μας βεβαίως λέει ότι τα επιτίμια είναι φάρμακα. Χρειάζεται όμως προσοχή στη χρήση καθώς οφείλουμε να αναρωτιόμαστε εάν ο τρόπος εφαρμογής συνεπάγεται ότι όντως δίνω φάρμακο ή μήπως κάποτε δίνω φαρμάκι; Βεβαίως, είναι δυνατόν το φάρμακο να είναι πικρό, και συνήθως είναι πικρό, αλλά έχει σημασία με ποιά διάθεση προσφέρεται. Και ακόμα, εάν ένας άνθρωπος εκπληρώσει ένα έπιτίμιο, αυτό σημαίνει ότι αυτομάτως θεραπεύτηκε; Μήπως, κάποιες φορές, απλώς του δημιουργειται η ψευδαίσθηση ότι αφού έπραξε το δέον τώρα είναι εντάξει; Δεν πρέπει να διαφεύγει της προσοχής, επίσης, ότι πολλές φορές οι χριστιανοί μας επιζητούν το επιτίμιο, διότι πιστεύουν ότι άμα κάνουν έτσι τότε είναι εντάξει. Χωρίς όμως, να έχουν ερευνήσει μέσα τους αν πραγματικά έχουν μετανοήσει. Και, βέβαια, χωρίς ίσως και εμείς να διερευνήσουμε αυτή την διάσταση, δηλαδή την ουσιαστική μετάνοια.\nΤο έργο του πνευματικού είναι το έργο του Χριστού. Είναι σημαντικό αυτό να το θυμόμαστε πάντοτε καθώς και τον τρόπο με τον οποίο ο Θεός στάθηκε απέναντι στους ανθρώπους. Η διακονία μας είναι μια προσπάθεια χειραγωγίας του ανθρώπου στην αληθινή μετάνοια και όχι σε μια ψυχολογική τακτοποίηση και ικανοποίηση. Η αληθινή μετάνοια πηγάζει από την αγάπη στον Θεό και αυτό είναι που πρέπει πραγματικά να ερευνήσουμε. Πολλές φορές η Εκκλησία είναι γεμάτη, και το χαιρόμαστε. Εάν, όμως, ρωτήσουμε: «Πιστεύετε στον Χριστό;». Θα μας πούνε «μα τότε γιατί είμαστε εδώ;». Δεν ξέρω όμως αν θα είναι εύκολο και αν θα είναι πρόθυμοι να μας απαντήσουν ειλικρινά αν τους ρωτήσουμε: «Αγαπάτε τον Χριστό;».\nΠίστη έχουν και οι δαίμονες! Η αγάπη τους λείπει.\nΈνα άλλο ζήτημα, το οποίο εδώ προσεγγίζεται ακροθιγώς, είναι η σύνδεση της εξομολόγησης με την υπακοή. Αναφέρομαι, ειδικά, στη σύγχυση που προκαλούμε ως πνευματικοί όταν προβάλλουμε, χωρίς διάκριση, την μοναχική υπακοή. Είναι σημαντικό να μη ξεχνάμε ποτέ, ότι η ελευθερία και η ευθύνη του ανθρώπου δεν αναιρούνται με τίποτα. Η υπακοή είναι πράξη ελευθερίας και ευθύνης αλλά δεν εκβιάζεται. Γίνεται αποδεκτή από τον άνθρωπο. Ο απόλυτος έλεγχος του άλλου δεν συνάδει με την εν Χριστώ ελευθερία του ανθρώπου.\nΚάποτε, με ρώτησε ένα πνευματικό μου παιδί τι αυτοκίνητο να πάρει και τού είπα: «Γιατί με ρωτάς; Σου έχει πει κανείς ότι είμαι ειδικός στα αύτοκίνητα; ‘Αν σου το έχει πει, είναι λάθος. Αν μου πεις τι μάρκα είναι το αύτοκίνητο που όδηγώ, δεν θυμάμαι. Αν λοιπόν με ρωτάς γι’ αύτό, κτύπησες λάθος πόρτα, ψάξε κάποιον ειδικό». «Όχι» μου λέει «σας ρωτάω σαν πνευματικό!». «Δηλαδή τι θα πει αύτό;». «Τι δουλειά έχει το ένα με το άλλο; Αύτό είναι δική σου εύθύνη. Εσύ ξέρεις τι χρήματα έχεις. Δεν είναι δική μου δουλειά ως πνευματικού να σου πω τι αυτοκίνητο θα πάρεις, ούτε σε ποιό σπίτι θα πας». Μερικές φορές όμως δημιουργούνται τέτοιου είδους εξαρτήσεις! Το συγκεκριμένο πρόσωπο δεν ήρθε τυχαία να μού θέσει το ερώτημα. Ήρθε, επηρεασμένο και οδηγημένο από άλλους. Είναι καιρός να συνειδητοποιήσουμε ότι κάποια πράγματα μέσα στις ψυχές των ανθρώπων είναι πάρα πολύ λεπτά και αυτά μπορεί κάποτε ο διάβολος να τα εκμεταλλευτεί.\nΗ ελευθερία και η ευθύνη ενός ανθρώπου, που εξομολογείταιι για την πορεία της προσωπικής του ζωής και για τον αγιασμό του, δεν άναιρεΐται. Δεν εχουμε εμείς την ευθύνη για τη δική του πορεία, δεν τον αντικαθιστούμε εμείς στον αγώνα του. Δεν εννοώ ότι δεν προσευχόμαστε γι’ αυτόν, αλλά τονίζω ότι με την υπακοή του δεν καταργήσαμε την ευθύνη και την ελευθερία του. Έχει ευθύνη γι’ αυτό που κάνει, για τον τρόπο που στέκεται στη ζωή, για όλη την πορεία του μέσα στη ζωή της Εκκλησίας. Ιδιαίτερα μάλιστα, όταν μερικές φορές αυτή η υπακοή, η κατ’ έμέ λαθεμένη, προκαλεί διχασμούς μέσα στο σώμα της Εκκλησίας.\nΟλοκληρώνοντας σημειώνω ότι όσα αναφέρθηκαν πριν είναι γνωστά και δεν κομίζω γλαύκα εις Αθήνας. Απλώς επιχείρησα να καταθέσω τους προβληματισμούς μου, οι οποίοι προκύπτουν από την επικοινωνία μου με τους ανθρώπους και την πεποίθησή μου ότι κάθε ενδεχόμενη στρέβλωση του μυστηρίου της εξομολογήσεως συνιστά μεγάλη δική μας αμαρτία.\nΠηγή: Εξομολογητική, Το μυστήριο της μετανοίας στην ποιμαντική θεολογία, Αθήνα 2013, εκδ. Ιδρύματος Ποιμαντικής Επιμορφώσεως της Ι. Αρχιεπισκοπής Αθηνών


«MIA ΧΩΡΑ, ΜΙΑ ΦΩΝΗ», η μεγάλη φιλανθρωπική συναυλία του ΑΝΤ1 στο ΟΑΚΑ | Εκδηλώσεις | ANT1 News\n11:54 | Δευτέρα 17 Φεβρουαρίου 2020\n24 Ιουνίου 2014 19:55\n«MIA ΧΩΡΑ, ΜΙΑ ΦΩΝΗ», η μεγάλη φιλανθρωπική συναυλία του ΑΝΤ1 στο ΟΑΚΑ\nΗ συνέντευξη Τύπου για τη μεγάλη φιλανθρωπική συναυλία που θα πραγματοποιηθεί στις 3 Ιουλίου στο ΟΑΚΑ.\nΜε το σύνθημα «MIA ΧΩΡΑ, ΜΙΑ ΦΩΝΗ», πραγματοποιήθηκε σήμερα η συνέντευξη Τύπου για τη μεγάλη φιλανθρωπική συναυλία που διοργανώνει ο Όμιλος ΑΝΤΕΝΝΑ την Πέμπτη 3 Ιουλίου στο ΟΑΚΑ για τη στήριξη του έργου τoυ Φιλανθρωπικού Οργανισμού «Αποστολή», της Αρχιεπισκοπής Αθηνών.\nΣτη συνέντευξη Τύπου που δόθηκε στο ELECTRA PALACE, οι 4 coaches του «The Voice», Αντώνης Ρέμος, Δέσποινα Βανδή, Μελίνα Ασλανίδου και Μιχάλης Κουινέλης/Stavento, έδωσαν το «παρών» και μίλησαν για τη συμμετοχή τους σε αυτόν τον σημαντικό σκοπό.\nΗ συνέντευξη ξεκίνησε με την τοποθέτηση του Στρατή Λιαρέλλη, Γενικού Διευθυντή των Τηλεοπτικών Σταθμών του Ομίλου ΑΝΤΕΝΝΑ στην Ελλάδα. «Η συγκεκριμένη συναυλία αποτελεί πρωτοβουλία του Αντιπρόεδρου και Διευθύνοντος Συμβούλου του Ομίλου ΑΝΤΕΝΝΑ κ. Θοδωρή Κυριακού, την οποία αγκάλιασαν αμέσως οι τέσσερις καλλιτέχνες. Το έργο που επιτελεί η Αρχιεπισκοπή μέσω της Αποστολής είναι τουλάχιστον αξιοπρόσεκτο και αξιοθαύμαστο. Μέσα από τη συγκεκριμένη συναυλία, πρωταρχικός μας στόχος είναι να ευαισθητοποιήσουμε τον κόσμο γιατί δεν είμαστε έξω από την κοινωνία», ανέφερε ο κ. Λιαρέλλης και πρόσθεσε:\n«Είμαστε υπερήφανοι σαν τηλεοπτική επιχείρηση, αλλά και οι συντελεστές του Voice για αυτό που παρουσίασαν. Θέλω να ευχαριστήσω θερμά όλους τους αφανείς ήρωες που εργάζονται ήδη μήνες τώρα για την άρτια διοργάνωση της συναυλίας και βέβαια όλους τους δημόσιους και ιδιωτικούς φορείς που έχουν σταθεί αρωγοί στην προσπάθεια μας. Υπάρχουν δυνάμεις στην ελληνική κοινωνία που αν τους δοθεί ο καταλύτης μπορούν να απελευθερωθούν και να συνδράμουν με αυτά που δεν έχουν και όχι μόνο με αυτά που έχουν και αυτό είναι κάτι ελπιδοφόρο».\nΑκολούθησε η τοποθέτηση του Γενικού Διευθυντή της ΜΚΟ «Αποστολή», Κώστας Δήμτσα, ο οποίος δήλωσε: «Ευχαριστώ τον Όμιλο ΑΝΤΕΝΝΑ και τον κ. Θοδωρή Κυριακού, γιατί μας έκαναν να αισθανθούμε μία οικογένεια. Έχουμε δουλέψει άπειρες ώρες, σε απίστευτους χρόνους για την καλύτερη διοργάνωση της συναυλίας. Μας συγκίνησε η ετοιμότητα των στελεχών του Ομίλου ΑΝΤΕΝΝΑ, αλλά και η ουσιαστική συμμετοχή των καλλιτεχνών στην προσπάθειά μας να αναδείξουμε το έργο που κάνει η Αποστολή. Για μένα αυτή η αγκαλιά που ανοίγει είναι πολύ μεγάλη και θέλω να απευθύνω μια έκκληση: Τα 7 Ευρώ που είναι το αντίτιμο του εισιτηρίου σημαίνουν 7 μερίδες φαγητού ή μισό κιβώτιο από αυτό που θα παίρνει κάθε οικογένεια κάθε μήνα».\nΓια τη συμμετοχή της στη φιλανθρωπική συναυλία «ΜΙΑ ΧΩΡΑ, ΜΙΑ ΦΩΝΗ» η Δέσποινα Βανδή επισήμανε: «Θέλω απλώς να πω συγχαρητήρια για αυτή την πρωτοβουλία, χαίρομαι που είμαι κομμάτι αυτής της συναυλίας και θέλω να πω ένα μεγάλο ευχαριστώ για τα χιλιάδες άτομα που ήδη έχουν αγοράσει εισιτήριο και στηρίζουν αυτή την προσπάθεια που κάνουμε όλοι μαζί με τον Όμιλο ΑΝΤENNA».\n«Είναι απαραίτητο όσο ποτέ άλλοτε να βλέπουμε τους ανθρώπους γύρω μας. Να ξεφεύγουμε από τα δικά μας προβλήματα και να βλέπουμε και τα προβλήματα των διπλανών μας. Είναι ωραίο να είμαστε πάνω απ’ όλα άνθρωποι. Χαίρομαι πάρα πολύ που μου δίνεται και μένα η ευκαιρία να βρίσκομαι κι εγώ σε αυτή τη συναυλία. Το λιγότερο που μπορούμε να κάνουμε είναι να τραγουδήσουμε, και να μεταφέρουμε όσο καλύτερα συναισθήματα και κάτι θετικό για να μπορούμε να απαλύνουμε τον πόνο των ανθρώπων σε τέτοιες δύσκολες εποχές που ζούμε», ανέφερε από πλευράς της η Μελίνα Ασλανίδου.\nΤον λόγο πήρε στη συνέχεια ο Μιχάλης Stavento, ο οποίος μίλησε επίσης για τη συμμετοχή του στη μεγάλη φιλανθρωπική συναυλία. «Είμαι πολύ χαρούμενος που συμμετέχω και έχω την ευκαιρία έτσι να βοηθήσω κάποιους ανθρώπους. Ελπίζω κάποια στιγμή να πάνε όλα καλά και στον τόπο μας, ώστε να μην χρειάζεται καμία βοήθεια και να είναι όλοι από μόνοι τους καλά», ανέφερε χαρακτηριστικά.\nΙδιαίτερα χαρούμενος για τον σημαντικό σκοπό της συναυλίας εμφανίστηκε και ο Αντώνης Ρέμος. «Νιώθω τόσο χαρούμενος λίγες μέρες πριν τη συναυλία, που με τα λόγια απλά δεν μπορώ να σας περιγράψω αυτό που νιώθω. Θέλω να έρθει εκείνη η στιγμή, να τραγουδήσω και εύχομαι να γίνει πραγματικά το αδιαχώρητο το βράδυ της 3ης Ιουλίου στο ΟΑΚΑ. Ένα μεγάλο ευχαριστώ στη Δέσποινα, στο Μιχάλη, στη Μελίνα που αυτοί είναι πραγματικά οι ψυχές αυτής της εκδήλωσης, στο Γιώργο Λιάγκα που θα παρουσιάσει τη συναυλία, στον Όμιλο ΑΝΤΕΝΝΑ και στα εκατοντάδες άτομα που ασχολούνται με την προετοιμασία και την παραγωγή της συναυλίας. Όλοι συμβάλλουν σε αυτό τον αγώνα αγάπης, σε αυτή την προσπάθεια χαράς και ελπίδας γιατί αυτός ο τόπος δεν είναι μόνο μιζέρια και κακουχίες, έχει και Φως. Ας δούμε την ελπίδα και το Φως», υπογράμμισε ο διάσημος τραγουδιστής.\nΣτη συνέντευξη Τύπου, που συντόνισε η διευθύντρια Επικοινωνίας και Δημοσίων Σχέσεων του Ομίλου ΑΝΤΕΝΝΑ, κ. Κατερίνα Γκαγκάκη, παρευρέθησαν μεταξύ άλλων ο Γιώργος Πατούλης, Δήμαρχος Αμαρουσίου, αλλά και ο Γενικός Διευθυντής Προγράμματος του ANT1 TV, Γιάννης Λάτσιος.\nΤα έσοδα από τη συναυλία με τίτλο «ΜΙΑ ΧΩΡΑ, ΜΙΑ ΦΩΝΗ» θα διατεθούν στο πρόγραμμα σίτισης απόρων και αστέγων Αθηνών της «Αποστολής».\nΑΝΤ1Δέσποινα ΒανδήΌμιλος ΑΝΤ1Αντώνης ΡέμοςΜελίνα ΑσλανίδουThe VoiceΟΑΚΑΜια χώρα, μια φωνήΟμιλος ΑΝΤΕΝΝΑΣτρατής ΛιαρέλληςΜΚΟ Αποστολήφιλανθρωπική συναυλία\n“Αν ήμουν πλούσιος”: Εκπλήξεις, ανατροπές και μια… απαγωγή\nYFSF: οι δέκα ταλαντούχοι καλλιτέχνες της 6ης σεζόν (εικόνες)


Ειρηνευτικές συνομιλίες με τον Σινιόρα ζητά ο Ολμέρτ\nΟ πρωθυπουργός του Ισραήλ, Εχούντ Ολμέρτ, προσφέρθηκε να συμμετάσχει σε ειρηνευτικές συνομιλίες με τον Λιβανέζο ομόλογο του Φουάντ Σινιόρα. Κατά τη διάρκεια περιοδείας του στο βόρειο Ισραήλ, την Κυριακή, ο κύριος Ολμέρτ δήλωσε ότι είναι φυσικό να συναντηθεί με τον κύριο Σινιόρα, να δώσουν τα χέρια και να θέσουν τέλος στο μίσος που προέρχεται από ορισμένες περιοχές του Λιβάνου.\nΤην περασμένη εβδομάδα ο κύριος Σινιόρα είχε δηλώσει ότι ο Λίβανος θα είναι η τελευταία αραβική χώρα που θα υπογράψει ειρηνευτική συμφωνία με το Ισραήλ και είχε ζητήσει από το Ισραήλ να άρει τον αποκλεισμό της χώρας του, να αποσύρει πλήρως τις δυνάμεις του και να επιστρέψει στο Λίβανο τα εδάφη που κατέλαβε στο πόλεμο του 1967.\nΤο Ισραήλ έχει δηλώσει ότι θα άρει τον αποκλεισμό του Λιβάνου όταν οι 15 χιλιάδες στρατιώτες της διεθνούς ειρηνευτικής δύναμης του ΟΗΕ αναπτυχθούν στο νότιο τμήμα της χώρας.\nΣτο μεταξύ, εκατοντάδες επιπλέον Ιταλοί στρατιώτες φτάνουν στο Λίβανο για την ενίσχυση της διεθνούς ειρηνευτικής δύναμης, ανεβάζοντας στους 3.250 τον συνολικό αριθμό ειρηνοφρουρών του ΟΗΕ που βρίσκονται στη περιοχή. Επίσης, οι Αερογραμμές του Κατάρ ανακοίνωσαν ότι θα ξαναρχίσουν πτήσεις προς τη Βηρυτό, παρά τον Ισραηλινό αποκλεισμό.


ΣΩΣΤΟΣ ΔΗΜΟΤΗΣ - ΕΝΗΜΕΡΩΜΕΝΟΣ ΔΗΜΟΤΗΣ: ΟΑΕΔ: Νέο πρόγραμμα με 5.000 θέσεις εργασίας και μισθό μέχρι 933 ευρώ\nΣυγκεκριμένα, στις ΜΕΤ συμπεριλαμβάνονται η Δυτική Μακεδονία, η Στερεά Ελλάδα, τα Ιόνια Νησιά, η Πελοπόννησος, το Βόρειο Αιγαίο και η Κρήτη. Η δράση υλοποιείται σε κύκλους ως εξής: α) Ο πρώτος κύκλος αφορά στη δημιουργία 3.000 θέσεων εργασίας πλήρους απασχόλησης. β) Οι επόμενοι κύκλοι αφορούν στη δημιουργία των υπολοίπων θέσεων εργασίας έως εξαντλήσεως του συνολικού προϋπολογισμού της δράσης. γ) Ο κάθε επόμενος κύκλος προκηρύσσεται μετά την πάροδο 4 μηνών από την ημερομηνία λήξης υποβολής των αιτήσεων χρηματοδότησης του προηγούμενου κύκλου. Οι ημερομηνίες έναρξης και λήξης υποβολής αιτήσεων δημοσιεύονται στην ιστοσελίδα του ΟΑΕΔ (www. oaed.gr), στην ιστοσελίδα του Υπουργείου Ανάπτυξης και Επενδύσεων (www.ependyseis.gr) και στην ιστοσελίδα του ΕΣΠΑ (www.espa.gr). Η επιχορήγηση ανά θέση εργασίας/ωφελούμενο ανέρχεται: (α) για τις άνεργες γυναίκες (όλων των κατηγοριών) σε ποσό που αντιστοιχεί σε ποσοστό 75% του μοναδιαίου κόστους (β) για τους άνεργους άνδρες, ως εξής : (β1) για τους κοινούς ανέργους άντρες (έως 12 μήνες συνεχόμενης ανεργίας και ηλικίας έως 49 ετών) σε ποσό που αντιστοιχεί σε ποσοστό 50% του μοναδιαίου κόστους, (β2) για τους άνεργους 50 ετών και άνω σε ποσό που αντιστοιχεί σε ποσοστό 60% του μοναδιαίου κόστους, (β3) για τους μακροχρόνια ανέργους σε ποσό που αντιστοιχεί σε ποσοστό 65% του μοναδιαίου κόστους, (β4) για τους μακροχρόνια άνεργους 50 ετών κι άνω σε ποσό που αντιστοιχεί σε ποσοστό 70% του μοναδιαίου κόστους.


Λιάβας: «Σημαντική η νίκη επί του ΟΦΗ» - ΣΥΝΕΙΔΗΣΗ\nΣΥΝΕΙΔΗΣΗΑθλητικα ΝεαΛιάβας: «Σημαντική η νίκη επί του ΟΦΗ»\n05 Ιαν 2021 16:48 05 Ιαν 2021 ΣΥΝΕΙΔΗΣΗ Αθλητικα Νεα, Παναιτωλικος\nΓια τη νίκη (2-1) του Παναιτωλικού επί του ΟΦΗ όπου χρίστηκε και σκόρερ, αλλά και τη συνέχεια των «κυανοκίτρινων» στο πρωτάθλημα μίλησε ο Γιώργος Λιάβας στο Metropolis. «Δεν ξέρω αν θα είναι η πιο κομβική η νίκη επί του ΟΦΗ, αλλά σίγουρα ήταν πολύ σημαντική. Αν χάναμε θα μπαίναμε σε περιπέτειες. Τώρα πήραμε ψυχολογία. Αυτό είναι το ποδόσφαιρο, μέσα σε λίγα λεπτά άλλαξαν όλα τα δεδομένα. Κάναμε ευκαιρίες. Το πρόβλημά μας είναι ότι δεν έχουμε εύκολο το γκολ. Όταν χάσαμε το πέναλτι η ψυχολογία έπεσε, είναι λογικό. Σου περνάει από το μυαλό ότι το ματς χάθηκε, γιατί είναι δύσκολο να ανατραπεί το παιχνίδι» , είπε αρχικά. Και συνέχισε. «Ήταν φοβερό το γκολ του Μανθάτη, μετά άλλαξαν όλα. Παρότι έχουμε ξένους παίκτες, ο Παναιτωλικός τα τελευταία χρόνια στηρίζει τους Έλληνες και δείχνουν ότι μας εμπιστεύονται. Πέρσι φόρεσα και το περιβραχιόνιο του αρχηγού. Πάντα η αλλαγή του προπονητή φέρνει αλλαγές κυρίως στην ψυχολογία και είμαι αισιόδοξος. Είμαι στις μικρές εθνικές».


ΤΣΙΠΟΥΡΟ ΤΣΙΛΙΛΗ ΧΩΡΙΣ ΓΛΥΚΑΝΙΣΟ 50ML - ΤΣΙΠΟΥΡΟ | Plus4u\nΤΣΙΠΟΥΡΟ ΤΣΙΛΙΛΗ ΧΩΡΙΣ ΓΛΥΚΑΝΙΣΟ 50ML\nΕίναι ένα απόσταγμα πείρας και γνώσης που φέρνει στο ποτήρι μας νοσταλγικές μυρωδιές και ξεχασμένες γεύσεις απτο παρελθόν. Παράγεται από σταφύλια αρωματικών ποικιλιών που καλλιεργούνται στη Θεσσαλία.\nΚρυστάλλινο στην όψη, με έντονα φρουτώδη αρώματα εσπεριδοειδών όπως περγαμόντο και λεμόνι, λευκό ροδάκινο, ανθικές νότες τριαντάφυλλου και βοτανικές νύξεις μέντας. Στο στόμα είναι μαλακό και αρωματικό, με απαλό αλκοόλ και μακρύ τελείωμα δυόσμου.\nΚαταναλώνεται μόνο του, συνοδεύει μεζέδες και finger food αλλά αποτελεί και βάση για εμπνευσμένα cocktails\nΗ σχέση της οικογένειας Τσιλιλή με το τσίπουρο και το κρασί είναι οικογενειακή υπόθεση. Ξεκινά αμέσως μετά το Δεύτερο Παγκόσμιο πόλεμο όταν ο Ευθύμιος Τσιλιλής, ως επίτροπος της εκκλησίας του χωριού, είναι υπεύθυνος για τον κοινοτικό άμβυκα απόσταξης ενώ παράλληλα, αποκαλύπτει τα μυστικά του τσίπουρου στους συγχωριανούς του. Στις επόμενες δεκαετίες, η οικογένεια καλλιεργεί το δικό της αμπέλι και παράγει τσίπουρο και κρασί για ιδία χρήση, σύμφωνα με την πατροπαράδοτη συνήθεια των ανθρώπων της περιοχής.\nΟργανοληπτικά χαρακτηριστικά : Κρυστάλλινο στην όψη, με έντονα φρουτώδη αρώματα εσπεριδοειδών όπως περγαμόντο και λεμόνι, λευκό ροδάκινο, ανθικές νότες τριαντάφυλλου και βοτανικές νύξεις μέντας. Στο στόμα είναι μαλακό και αρωματικό, με απαλό αλκοόλ και μακρύ τελείωμα δυόσμου.\nΠοικιλίες : Παράγεται από σταφύλια αρωματικών ποικιλιών που καλλιεργούνται στη Θεσσαλία.\nΘερμοκρασία σερβιρίσματος : 8-10°C\nΜέγεθος φιάλης : 50ml\nΣυνοδεύει : Καταναλώνεται μόνο του, συνοδεύει μεζέδες και finger food αλλά αποτελεί και βάση για εμπνευσμένα cocktails.\nΟ κλασικός τρόπος κατανάλωσης του τσίπουρου είναι με την προσθήκη δροσερού νερού και λίγου πάγου, συνοδεία απολαυστικών μεσογειακών μεζέδων. Ένας πιο «γευσιγνωστικός» τρόπος, που επιτρέπει να απολαύσουμε καλύτερα τα αρωματικά και γευστικά χαρακτηριστικά του τσίπουρου και ιδιαίτερα αυτού χωρίς γλυκάνισο, είναι να καταναλωθεί δροσερό, σε θερμοκρασία 8-10°C χωρίς την προσθήκη νερού η πάγου.\nΠαραγωγός : Τσιληλής\n142002559: ΤΣΙΠΟΥΡΟ ΤΣΙΛΙΛΗΣ ΧΩΡΙΣ ΓΛΥΚΑΝΙΣΟ 100ML 1.90 €\n142002187: ΤΣΙΠΟΥΡΟ ΤΣΙΛΙΛΗ ΧΩΡΙΣ ΓΛΥΚΑΝΙΣΟ 700ML 11.80 €\n142002557: ΤΣΙΠΟΥΡΟ ΤΣΙΛΙΛΗ ΧΩΡΙΣ ΓΛΥΚΑΝΙΣΟ 200ML 3.57 €\n142002342: ΚΡΥΣΤΑΛΛΙΝΟ ΠΟΤΗΡΙ MINIDRINK SPIGELEAU ΣΕΙΡΑ CLASSIC BAR 115MM - 180ML - 15% 4.95 €\n142004552: ΚΡΥΣΤΑΛΛΙΝΟ ΠΟΤΗΡΙ SPIEGELAU SMALL LONG DRINK AMERICANO PERFECT SERVE COLLECTION BY STEPHAN HINZ - 10% 6.90 €\n142007067: ΚΡΥΣΤΑΛΛΙΝΟ ΠΟΤΗΡΙ LONG DRINK SPIEGELAU PERFECT SERVE COLLECTION BY STEPHAN HINZ - 10% 5.60 €\n142003882: ΚΑΡΑΦΑΚΙ SERVE ΜΕ ΓΡΑΜΜΗ ΔΙΑΓΡΑΜΜΙΣΗΣ 250 ML - 50% 15.30 €


Σχετικά με την ΠΑΣΑ και την Άμεση Δημοκρατία | Πρωτοβουλια για την Αντισυστημικη Αριστερα\nΟ ΣΥΡΙΖΑ εκείνης της περιόδου, ήταν ο τροπαιούχος του 16, ο υποστηρικτής του Δεκέμβρη του 08, είχε επικεφαλής έναν αντικομφορμιστή και χαρισματικό κοινοβουλευτικό αρχηγό, τον Α. Αλαβάνο, που μετά για ένα διάστημα συμμετείχε και αυτός στην ΠΑΣΑ.\nΥπήρχε ή φαινόταν, μια τομή στην πολιτική της παραδοσιακής κοινοβουλευτικής αριστεράς, μια υπέρβαση της καθεστωτικής μιζέριας του ΣΥΝ του Κωνσταντόπουλου, και της «ανανεωτικής» παράδοσης της απόλυτης ενσωμάτωσης. Για αυτό συμμετείχαν και ριζοσπαστικές οργανώσεις της παλιάς «επαναστατικής» αριστεράς, όπως η ΚΟΕ, η ΔΕΑ, μέλη του δικτύου, αλλά και ομάδες που τότε διατηρούσαν μια ιδιαίτερη ταυτότητα, όπως η ΑΚΟΑ. ΄\nΗ ΠΑΣΑ δεν είπε κάτι καινούργιο, η κριτική της ερχόταν από τις αρχές του αιώνα. Στα κόμματα τα εργατικά ή της αριστεράς αναπτύσσονται ιεραρχικοί μηχανισμοί, οι οποίοι δρουν αυτοτελώς, με σκοπό περισσότερο την δικιά τους αναπαραγωγή, παρά το συμφέρον των σκοπών του κόμματος, της εργατικής τάξης, και της σοσιαλιστικής υπόθεσης. Στα σύγχρονα κόμματα της αριστεράς, διαμορφώνεται μια γραφειοκρατία, η οποία ταυτίζεται ή τουλάχιστον τέμνεται, με τον επαγγελματικό μηχανισμό. Ο τελευταίος, σχηματίζεται από ανθρώπους, οι οποίοι συνήθως δεν κράτησαν κριτική στάση απέναντι στις ηγετικές ομάδες και δυστυχώς εξαρτώνται όχι μόνο πολιτικά αλλά και οικονομικά από την γραφειοκρατία που ελέγχει το κόμμα.\nΔεν υποστηρίξαμε ότι δεν πρέπει να υπάρχουν επαγγελματικά στελέχη, αποσπασμένοι κλπ ή να «απολυθούν» όλοι αυτοί, που από μια άλλη πλευρά αφιέρωσαν μια ζωή στην αριστερά. Υποστηρίξαμε ότι η αριστερά έχει ανάγκη από τέτοια στελέχη, σε θέσεις όμως επιστημονικής τεκμηρίωσης και όχι πολιτικής καθοδήγησης. Σήμερα, υπάρχουν άλλωστε πολιτικές ομάδες στην αριστερά, χωρίς ούτε ένα επαγγελματικό στέλεχος, αλλά και στο παρελθόν υπήρξαν μαζικές οργανώσεις ενός εκατομμυρίου μελών, όπως η ισπανική C.N.T, που δεν είχαν επαγγελματικά στελέχη.\nΗ ύπαρξη γραφειοκρατίας και ιεραρχίας, το έλλειμμα της άμεσης δημοκρατίας, αναπαράγει την διαίρεση ανάμεσα σε διευθυντές και διευθυνόμενους, συστατικό στοιχείο της κοινωνίας που πρέπει να πολεμάει η αριστερά. Η άμεση δημοκρατία στην οργάνωση ενός αριστερού φορέα, θα ήταν ένα παράδειγμα διαφορετικό για την κοινωνία, θα οδηγούσε στην συμμετοχή και στην αποκατάσταση της αξιοπιστίας της αριστεράς. Με αυτήν την έννοια η δημοκρατία ήταν το πρωτεύον ζήτημα, και πάνω από το πολιτικό.\nΚάπως έτσι κατάλαβα την παρέμβαση της ΠΑΣΑ εκείνο το διάστημα. Νομίζω όμως ότι η ΠΑΣΑ, είχε υπερτιμήσει την κοινωνική ζήτηση τόσο για ΣΥΡΙΖΑ όσο και δημοκρατία. Όσον αφορά το πρώτο, την πόρτα του ΣΥΡΙΖΑ δεν κτύπησε ένα κοινωνικό ρεύμα, κόσμος από την κοινωνία που αναζητούσε κάτι διαφορετικό αλλά μερικές εκατοντάδες αποστρατευμένοι ή ανένταχτοι αριστεροί, που τους φάνηκε ότι «κάτι συμβαίνει». Όσον αφορά το δεύτερο, η προσπάθεια της ΠΑΣΑ μάζεψε στο τέλος κάτι παραπάνω από 300 υπογραφές, ενώ εύκολα η ΑΝΑΣΑ «υιοθέτησε» το ζήτημα για να παραπεμφθεί αργότερα στις Καλένδες. Σήμερα άλλωστε με έναν ΣΥΡΙΖΑ πολύ πιο δεξιό από εκείνον του 09, δεν υπάρχει καν τέτοιο αίτημα, ούτε φυσικά ή ανησυχία για το πώς θα υπάρξει ένας χώρος υποδοχής του ρεύματος της κοινωνικής διαμαρτυρίας. Τους αρκεί -και άλλωστε δεν θέλουν τίποτε άλλο- να είναι χώρος εκλογικής υποδοχής.\nΥπήρχε ακόμη τότε μια πολυτέλεια να υποβαθμίζονται τα πολιτικά ζητήματα, μια που ο «αντικειμενικός» ρόλος της αριστεράς, ήταν στην αντιπολίτευση, ήταν «βελτιωτικός». Σήμερα, που η λαϊκή αγωνία για επιβίωση, χρειάζεται άμεσες πολιτικές απαντήσεις και ρεαλιστικές λύσεις για το αύριο, σήμερα που από την αριστερά απαιτείται -εκ των πραγμάτων- πρόταση εξουσίας, δεν αρκεί η δημοκρατική οργάνωση και το πολιτικά: «δεν βαριέσαι, αριστεροί είμαστε θα τα βρούμε».\nΗ δημοκρατική οργάνωση μπορεί να είναι αναγκαία συνθήκη, αλλά δεν είναι ικανή για έναν αριστερό σχηματισμό. Αλλά ακόμη και για το λαϊκό κίνημα, όπως έδειξαν οι πλατείες, η δημοκρατία δεν μπόρεσε να οδηγήσει σε μια αποτελεσματική πολιτική απάντηση.\nΦαίνεται, σαν να είμαστε μπροστά σε ένα αδιέξοδο. Το λαϊκό κίνημα και η δημοκρατία δεν μπορούν από μόνες τους. Η αριστερά είναι δομημένη με τέτοιο τρόπο ιεραρχικό, γραφειοκρατικό, με μηχανισμούς που βρίθουν ιδεοληψιών, που περιφρονούν ή βλέπουν και σαν απειλή την επιστημονική ή οποιαδήποτε βαθιά ανάλυση και συζήτηση, ώστε δεν μπορεί να παραχθεί ουσιαστική πολιτική κατεύθυνση. Ακόμη, η κοινοβουλευτική αριστερά υιοθετεί εξ αιτίας των αρτηριοσκληρωτικών δομών της, τον απόλυτο κομφορμισμό. Είναι εντυπωσιακό να σε μουντζώνει ένας ολόκληρος λαός για ένα μήνα, και να παραμένεις εντός του κοινοβουλίου. Είναι εντυπωσιακό να κατακρίνεις για Μουσουλινισμό, αυτούς που σου προτείνουν το αυτονόητο, να αποχωρήσεις από την βουλή και να ενωθείς με τον λαό που εξεγείρεται. Είναι εντυπωσιακό να αποφεύγεις τον λαό, για να μην λερωθείς (;) και να μην πλησιάζεις στο Σύνταγμα (ΚΚΕ). Είναι εντυπωσιακό να χαρακτηρίζεις Ταχρείους, αυτούς που προέτρεψαν στην πλατεία Συντάγματος, (εφ. Αυγή). Είναι εντυπωσιακό την κρίσιμη στιγμή να δηλώνεις αγκαλιά με το σύστημα ότι η έξοδος από το ευρώ είναι καταστροφή, ή να μην σηκώνεις το γάντι του δημοψηφίσματος-που θα είχε αποτέλεσμα- και να ζητάς εκλογές-που δεν θα έχουν αποτέλεσμα- (Παπαρήγα-Τσίπρας). Είναι δύσκολο να υπάρξει μια άλλη αριστερά, χωρίς να αλλάξει ο πολιτικός της χάρτης, χωρίς την ανασύνθεση της, χωρίς δημοκρατία και κύρια χωρίς την είσοδο φρέσκων λαϊκών δυνάμεων.\nΣε μικρογραφία, το αδιέξοδο μιας μικρής δημοκρατικής ομαδοποίησης έζησε και η ΠΑΣΑ. Όταν έχασε τον στόχο της δημοκρατικής οργάνωσης του ΣΥΡΙΖΑ, συνειδητοποιώντας και το τι πραγματικά ήταν ο ΣΥΡΙΖΑ και το απίθανο του μετασχηματισμού του, τελείωσε ουσιαστικά ως πολιτική ομάδα. Η δημοκρατική της μορφή από μόνη της, δεν μπόρεσε ούτε να συνθέσει ούτε να βοηθήσει στην παραγωγή νέων πολιτικών ιδεών. Υπήρξε επίσης ασυνεννοησία παρά συνεννόηση, η οποία φάνηκε έντονα τελευταία σε δυο περιστατικά.\nΚατά την γνώμη μου-εκ των υστέρων- έπρεπε να είχε διαλυθεί εκείνη την στιγμή, όπως άλλωστε υποστήριξαν και οι περισσότεροι που έφυγαν κατά διαστήματα. Η δημοκρατία αν και απαραίτητη, δεν είναι το φάρμακο για κάθε νόσο. Δεν εξασφαλίζει ότι άνθρωποι με πολιτικές διαφορές θα συνυπάρξουν και θα επιχειρήσουν μια υπέρβαση. Δεν εξασφαλίζει ούτε καν τον πολιτικό πολιτισμό (όπως ίσως διαπιστώσουμε ακόμη μια φορά στα από κάτω σχόλια), ούτε θεραπεύει από την πολιτική και κοινωνική δυσλεξία. Τέλος, από μόνη της, και χωρίς μεγάλη προσπάθεια δεν μπορεί να οδηγήσει ούτε σε συγκρότηση πολιτικής κατεύθυνσης. Παραμένει, όμως η μόνη οργανωτική μορφή, η οποία μπορεί να συνυπάρξει με μια αντισυστημική πολιτική.\nΗ παρακαταθήκη της ΠΑΣΑ για άμεση δημοκρατία, εναλλαγή στα όργανα, τελικά για ένα πολιτικό φορέα χωρίς «άμισθη» και «έμμισθη» γραφειοκρατία, ίσως γίνει πράξη από τις σύγχρονες περιστάσεις, όταν δυνάμεις της παλιάς αριστεράς, συναντηθούν με γνήσιες λαϊκές δυνάμεις που θα βγουν στο προσκήνιο.\nΥ.Γ : Γνωρίζω ότι οι περισσότεροι, που παραμένουν στην λίστα, εδώ και πολύ καιρό, συμφωνούν ότι η ΠΑΣΑ ως πολιτική πρωτοβουλία έχει κλείσει προ πολλού τον κύκλο της. Συμμερίζομαι και την άποψη, ότι το μπλογκ μπορεί να συνεχίσει, ή ίσως καλύτερα να έδειχνε ένα νέο και τα αντισώματα, ως δυο μπλογκ που έχουν μια α-συνέχεια με την ΠΑΣΑ .\nΚαλή συνέχεια στους υπόλοιπους, και καλό ταξίδι στο αρχιπέλαγος της αντισυστημικής αριστεράς\n20/04/2012 στο 17:27\nεπειδή, καλό είναι να μην υπάρχουν υποψίες για υποκρισία, θα ήθελα να απαντήσετε στα εξής:\n1) εσείς, τι επαγγέλεστε; είχατε ποτέ αφεντικό στο κεφάλι σας;\n2) ποια η πολιτική σας πορεία πρό ΠΑΣΑΣ;\n3) ένα είδος αυτοκριτικής, για τα λάθη που διαπράξατε ενώ ήσαστε στην ΠΑΣΑ, μπορείτε να δημοσιεύσετε;\n4) α) μετά από όσα κάνατε εις βάρος τουλάχιστον μιας οργάνωσης και μιας συμμαχίας της αριστεράς, πιστεύετε ότι μπορείτε να κολυμπήσετε στο αρχιπέλαγος της αντισυστημικής αριστεράς; β) ως τι θα αυτοπροσδιορίζεστε, αλήθεια;\n5) ακόμα και να μην μπορέσετε,τελικά, να κολυμπήσετε στο αρχιπέλαγος αυτό, νομίζετε ότι, χρόνια μετά τα όσα διαπράξατε, θα έχουν ξεχάσει κάποιοι, ώστε αν σας δουν στο δρόμο, θα σας συγχωρήσουν;\n20/04/2012 στο 22:32\nΚώστα, το πιο μεγάλο κέρδος από την ΠΑΣΑ είναι ότι γνωριστήκαμε…\nΚι αυτό ισχύει φυσικά, από μεριάς μου, για ΟΛΟΥΣ όσους γνώρισα ή και δεν γνώρισα, αλλά πέρασαν από την ΠΑΣΑ…\nΝΑ ΜΗΝ ΧΑΘΟΥΜΕ…\n21/04/2012 στο 09:29\nΟ Γέρος υποτιμά δύο σημαντικά ζητήματα σε σχέση με την ΑΜΕΣΗ ΔΗΜΟΚΡΑΤΙΑ:\nΤα ζητήματα που έθεσε η ΠΑΣΑ στον ΣΥΡΙΖΑ τέθηκαν με κινηματικούς όρους και πιο γενικευμένο τρόπο από το κίνημα της 25ης Μάη. Το κίνημα των πλατειών συγκροτήθηκε στην πραγματικότητα ακριβώς πάνω στα ίδια αιτήματα…\nΕπίσης, τα ζητήματα που έθεσε η ΠΑΣΑ στον ΣΥΡΙΖΑ παρέμειναν υπαρκτά και στο ΜΑΑ αλλά τα μέλη της ΠΑΣΑ που συμμετέχουν στο ΜΑΑ δεν έδωσαν την μάχη εκεί…\nΣτην πραγματικότητα ο Γέρος συμπεριφέρεται απέναντι στην ΠΑΣΑ (άλλα και την ΑΜΕΣΗ ΔΗΜΟΚΡΑΤΙΑ) σαν τους εραστές που την ερωμένη τους για χάριν κάποιας νέας που γνώρισαν πρόσφατα. Και ενώ αποστασιοποιούνται απ’ αυτήν λένε και κανένα καλό λόγο για να μην κακοκαρδίσουν! Γιατί να το κρύψουμε άλλωστε, ο Γέρος έχει εγκαταλείψει την μάχη για την δημοκρατική συγκρότηση της Αριστεράς (και την ΠΑΣΑ) για χάριν της ΔΡΑΧΜΗΣ και του “κόμματος της ΔΡΑΧΜΗΣ”….\nΗ άποψη που εκφράζει “Το λαϊκό κίνημα και η δημοκρατία δεν μπορούν από μόνες τους.”, είναι η χειρότερη κατάληξη που μπορεί να οδηγεί έναν απογοητευμένο αριστερό σε λάθος δρόμο. Αν λοιπόν δεν μπορεί το ίδιο το λαϊκό κίνημα και η δημοκρατία, τότε αναλαμβάνουν διάφοροι αυτόκλητοι σωτήρες να το υποκαταστήσουν. Είτε αυτοί είναι Παπαδόπουλοι και Πατακοί, είτε “αριστεροί” που αυτοχρίζονται πρωτοπορία και εκφραστές της λαϊκής θέλησης.\nΚαι δυστυχώς ο Γέρος μπήκε σε αυτό τον δρόμο για χάριν της ερωμένης του της ΔΡΑΧΜΟΥΛΑΣ! Σε αυτή την αλλαγή πορείας εντάσσεται η επαναφορά του “πολιτικού πολιτισμού” του αστισμού, που τόσο καλά γνωρίσαμε σε όλο του το μεγαλείο στον ΣΥΡΙΖΑ. Το κυρίαρχο στην ΠΑΣΑ δεν ήταν οι έντονες διαφωνίες και οι οξείες αντιπαραθέσεις όταν γίνονταν. Ήταν η εισαγωγή πρακτικών εξουσιαστικών και χειραγωγητικών πρακτικών από το αντίπαλο στρατόπεδο.\nΌπως λοιπόν το αστικό πολιτικό σύστημα που βρίσκεται σε κρίση καταφεύγει σε διάφορους τεχνοκράτες όπως ο Παπαδήμος για να λύσει τα προβλήματά του, το ίδιο κάνουν και στην Αριστερά οι απογοητευμένοι αριστεροί όπως ο Γέρος. Πασάρουν στην πιάτσα των αριστερών ακροατηρίων διάφορους “πεφωτισμένους διανοούμενους” που θα να στηρίζουν λύσεις και προτάσεις που δεν έχουν κανένα στοιχείο αξιοπιστίας. Στα πλαίσια αυτής της λογικής έγινε τακτικός διαφωτιστής, αλλά όχι μέλος της ΠΑΣΑ ο Θ. Μαριόλης και ορισμένοι άλλοι παρόμοιοι…\nΗ πορεία που ακολούθησε ο Γέρος για χάριν της ΔΡΑΧΜΟΥΛΑΣ τον οδήγησε τελικά στα ίδια μονοπάτια άσκησης πολιτικής που ακολουθούσαν διάφοροι περιφερόμενοι παράγοντες στον ΣΥΡΙΖΑ. Κρίμα! Αυτά όμως έχει η ζωή των “ερωτευμένων”. Ας προσέχει όμως μήπως βρεθεί απατημένος, γιατί την ίδια ερωμένη φλερτάρουν κάποιοι χρυσαυγίτες, ο Π. Καμένος και διάφοροι άλλοι περίεργοι τύποι…\n21/04/2012 στο 22:33\nδεν μπορείς να λες αυτά τα πράγματα για τον Γέρο…ντροπή…\nτο μεγαλύτερο πρόβλημα πάντα στην αριστερά ήταν η καχυποψία για την άλλη άποψη και το κυνήγι μαγισσών…τα ίδια που λες για τον Γέρο μπορεί να πει κανείς και για σένα και την εμμονή σου στην «Ευρώπη των εργαζομένων» (δεν λέω ότι έχεις δίκιο ή άδικο, λέω όμως ότι κι εσύ υπερασπίζεσαι το ευρώ με το ίδιο πάθος που ο Κώστας υπερασπίζεται την δραχμή)…η μόνη λύση θα ήταν όντως η άμεση δημοκρατία…δηλαδή να κατατεθούν οι απόψεις και να αποφασίσει ο απλός κόσμος…και μέσα στην αριστερά και στην κοινωνία γενικότερα…η παγίδα της «σωστής άποψης» όμως, που πρέπει να επιβληθεί από την φωτισμένη ηγεσία, γιατί ο κόσμος «δεν είναι ώριμος» να αφεθεί να αποφασίσει μόνος του, είναι η κατάρα της αριστεράς, ΑΛΛΆ ΤΕΛΙΚΑ ΚΑΙ ΤΗΣ ΚΟΙΝΩΝΙΑΣ…\nΕγώ έφυγα από την Πασα, όταν φτιάχτηκε το «Μέτωπο»…όχι επειδή συμφωνούσα ή διαφωνούσα με τις θέσεις του, αλλά ΓΙΑΤΙ ΗΤΑΝ ΜΙΑ ΚΙΝΗΣΗ ΚΟΡΥΦΗΣ, κι όχι μια κίνηση από τα κάτω όπως ήταν η Πασα…Στο μέτωπο συμμετείχαν και οι ΚΟΕ, ΔΕΑ ΚΕΔΑ, ΠΟΥ ΜΑΣ ΛΟΙΔΩΡΟΥΣΑΝ ΣΤΙΣ ΠΑΝΕΛΛΑΔΙΚΕΣ ΤΟΥ ΣΥΡΙΖΑ…Οι περισσότεροι πασαδόροι υποστήριξαν το Μέτωπο, κι εγώ θεώρησα πως χάναμε τότε τον στόχο, που ήταν η άμεση δημοκρατία, κι όχι μια βεντέτα με τον Τσίπρα και τον Συνασπισμό. Όμως τότε εσύ ΕΟΣ τι στάση κράτησες; Δεν προέκρινες κι εσύ το «ιδεολογικοπολιτικό» σε βάρος του «οργανωτικού»; Δεν υποστήριξες το Μέτωπο; Η έλλειψη δημοκρατίας δεν σε ενοχλούσε όσο δεν τα έβαζαν ανοιχτά με το αγαπημένο σου ευρώ…Άρα φίλε ΕΟΣ, στο σπίτι του κρεμασμένου μην μιλάς για σχοινί…\n21/04/2012 στο 23:27\nα) Αν κάποιος δεν θεωρεί ότι το κύριο πολιτικό διακύβευμα είναι το εθνικό νόμισμα, τότε έχει εμμονή στην “Ευρώπη των εργαζομένων”. Μπορείς να παραπέμπεις σε κάποιο από τα 1.500 κείμενα που έχουν δημοσιευτεί στο blog της ΕΟΣ που να στηρίζει την θέση για την «Ευρώπη των εργαζομένων»;\nβ) Το Ζήτημα της Δημοκρατίας στο ΜΑΑ τουλάχιστον το βάζαμε από την πρώτη στιγμή που ιδρύθηκε το ΜΑΑ. Γιαυτό, από την στιγμή (αρκετά νωρίς) που η κατάσταση διαμορφώθηκε όπως στον ΣΥΡΙΖΑ, η προσωπική συμμετοχή στον ΜΑΑ περιορίστηκε σε δύο πράγματα:\n1. Στην λίστα της ηλεκτρονικής αλληλογραφίας του ΜΑΑ. (όπως ακόμα είμαι και σε λίστες ηλεκτρονικής αλληγραφίας του ΣΥΡΙΖΑ και δεν έχω κανένα λόγο να διαγραφώ, όπως π.χ από την λίστα της θεματικής του περιβάλλοντος)\n2. Σε παρακολούθηση των ανοικτών εκδηλώσεων και των συνδιασκέψεων του ΜΑΑ, πράγματα δηλαδή τα οποία μπορούσε να παρακολουθήσει ο οποιοσδήποτε. Άλλοι ΠΑΣΑΔΟΡΟΙ και συγκεκριμένα ο Γέρος στον οποίον αναφερόμαστε συμμετείχε στο συντονιστικό όργανο (ανάλογο με την Γραμματεία του ΣΥΡΙΖΑ) αναλάμβανε υπευθυνότητες εκπροσώπησης του ΜΑΑ, πολιτικές πρωτοβουλίες για την πορεία του.\nΕίναι ψέμα (και θυμίζει γνωστές κνίτηκες πρακτικές) – γιατί δεν είσαι κάποιος που δεν γνωρίζει πράγματα και πρόσωπα και επομένως παραπλανήθηκες – η κατάληξή του σχολίου σου: Η έλλειψη δημοκρατίας δεν σε ενοχλούσε όσο δεν τα έβαζαν ανοιχτά με το αγαπημένο σου ευρώ…. Όσο για το ποιός είναι ο κρεμασμένος, άστο καλύτερα να το κρίνουν οι αναγνώστες…\n22/04/2012 στο 23:57\nσωστά…ας κρίνουν οι αναγνώστες…Δεν γνωρίζω πρόσωπα και πράγματα αφότου έφυγα από την Πάσα και τον Σύριζα…Γνωρίζω μόνο τις δημόσιες τοποθετήσεις και τίποτα παραπάνω…Γνωρίζω την στήριξή σου στο Μέτωπο και την Ελεύθερη Αττική χωρίς να θέτεις ζητήματα δημοκρατίας…Γνωρίζω αυτά που δημοσιεύεις και τίποτα παραπάνω…\nΆρα δεν μπορώ να λέω ψέματα για κάτι που δεν γνωρίζω (και στο κάτω κάτω δεν με ενδιαφέρει να γνωρίζω)…Δεν μπορείς να κατηγορείς τον Γέρο επειδή ήταν στο συντονιστικό, ενώ εσύ απλά στήριζες μέσω του blog. Αυτά είναι αστείες δικαιολογίες! Ο Γέρος σε ενοχλεί επειδή είναι υπέρ της δραχμής κι όχι λόγω της στάσης του στο ζήτημα της δημοκρατίας στο Μέτωπο. ΣΕ ΕΝΟΧΛΕΙ ΔΗΛΑΔΗ ΓΙΑ ΤΗΝ ΑΠΟΨΗ ΤΟΥ κι όχι για την πρακτική του σε σχέση με την άμεση δημοκρατία. Άρα πού διαφέρεις ρε ΕΟΣ από όλους τους υπόλοιπους αριστερούς που κατακεραυνώνεις; Δεν παίζεις κι εσύ στο παιχνίδι της καθαρής ιδεολογίας και της «σωστής» άποψης;\n24/04/2012 στο 14:34\nΚάνεις τα «σταβά» μάτια σε όσους συμφωνούν μαζί σου στην γνωστή παλαιοκουκουέδικη άποψη για την ΕΕ κλπ. κλπ. Για να δικαιολογήσεις την στάση του Γέρου, είναι σαν να λες ότι όσοι ΠΑΣΑΔΟΡΟΙ ήταν στον ΣΥΡΙΖΑ και τον στήριζαν δεν είχαν καμία διαφορά από τους διάφορους σουλατσαδόρους παράγοντες της Γραμματείας… Το τι με ενοχλεί, άσε να το γνωρίζω καλύτερα ο ίδιος. Δεν χρειάζομαι «ψυχαναλυτές» και άλλους «ειδικούς» να μου το πουν. Ο τελευταίος που μπορεί να καταγγέλλει το ποιός παίζει το παιχνίδι της καθαρής ιδεολογίας και της «σωστής» άποψης, αν κρίνουμε από την πρακτική σου μάλλον είσαι σύ. Στο σπίτι του κρεμασμένου – ( όπως λες και συ) – δεν μιλάνε για σκοινί!..\n25/04/2012 στο 09:49\nρε φίλε γιατί είσαι τόσο εμπαθής; το τι σε ενοχλεί φαίνεται στις αναρτήσεις σου στο blog σου…δεν είναι μυστικό…αν ήσουν λιγότερο εμπαθής κι επιθετικός θα υπηρετούσες καλύτερα τις απόψεις σου…εκτός αν οι απόψεις σου είναι απλά το πρόσχημα για να είσαι εμπαθής κι επιθετικός…\n27/04/2012 στο 13:57\nΓιάννη Κ. Εχεις απόλυτο δίκιο κατά τη γνώμη μου για τις απόψεις σου για το ΜΑΑ. Ησουν ο πρώτος που έθιξες το ζήτημα της δημοκρατίας στο ΜΑΑ.Προσωπικά αν και ανησυχούσα και ψέλιζα πως η εν κρυπτώ συγκρότησή του με σαράντα «προσωπικότητες» τίποτα καλό δεν προοϊωνίζει ,για να μην πώ για τις συνιστώσες ΔΕΑ ,ΚΟΕ κλπ που είτε αδιαφόρησαν για την δημοκρατία στο ΣΥΡΙΖΑ είτε μας κορόϊδεψαν και μέσω του Αλέκου εντάχθηκαν στο ΜΑΑ δεν αντέδρασα παρα πολύ αργότερα.Απο την αρχή έλεγα πως η ιστορία των «σαράντα ιδρυτικών» εν κρυπτώ είναι το πρώτο συμβόλαιο και καθορίζει το μέλλον αλλά δεν αντέδρασα.Αλλά με εντυπωσιάζει που τα βάζεις με τον ΕΟΣ και όχι με το Γέρο. Πως γίνεται αυτό;Ο Γέρος αν και ήταν με την δημοκρατία στο ΣΥΡΙΖΑ και αγωνίστηκε γι΄αυτό στο ΜΑΑ δεν έθιξε ούτε αγωνίστηκε για την αμεσοδημοκρατική του συγκρότηση αντίθετα ήταν μέσα στους σαράντα ιδρυτικούς.Αξιολόγησε σαν πιό σημαντικό το ζήτημα της γραμμής και μόχι το ζήτημα της αμεσοδημοκρατικής συγκρότησής του.Αντίθετα ο ΕΟΣ έχει ψηλά το ζήτημα της αμεσοδημοκρατίας και της προτεραιότητας του κινήματος . Ο ΕΟΣ έχει αγωνιστεί ενάντια στον εθνικισμό και τον ρατσισμό μέσα στην αριστερά με συνέπεια.Νομίζω πως έχεις θυμώσει με τον ΕΟΣ γιατί κάποια στιγμή τα «πήρες» και τα «έχωσες» στον Αλαβάνο με ανάρμοστο τρόπο και αντέδρασε ο ΕΟΣ σ΄αυτή σου την στάση.Γιάννη κακώς την «έπεσες» μόνο στον Αλαβάνο ‘επρεπε να την «πέσεις» σε μας όλους τους Πασαδόρους και Πασαδόρισες που κάναμε τις πάπιες και υποστηρίζαμε το ΜΑΑ ΕΛΠΙΖΟΝΤΑΣ και βάλαμε στο τσεπάκι για αργότερα την αμεσοδημοκρατική συγκρότηση του ΜΑΑ, του ΣΥΡΙΖΑ κλπ.\nΑκόμη περιμένω να ακούσω στη βάση ποιάς λογικής έβαζες στο μπλογκ που διαχειρίζεσαι τον Καζάκη διαρκώς.\n03/05/2012 στο 12:29\nΔήμητρα έβαζα τον Καζάκη γιατί θεωρούσα ότι έκανε σωστή ανάλυση για το ζήτημα του χρέους, ενώ για τον ίδιο λόγο και για το ίδιο θέμα συμφωνώ και με τον Γέρο. Αυτό δεν σημαίνει ότι συμφωνούμε σε όλα τα υπόλοιπα. Ούτε φυσικά ασπάζομαι τον ιδιότυπο πατριωτισμό του Καζάκη, ούτε συμφωνώ πως η δραχμή θα τα λύσει όλα μονομιάς όπως αφήνει να φανεί ο Γέρος. Το ότι ο Γέρος υποχώρησε στο θέμα της άμεσης δημοκρατίας δεν συνιστά από μόνο του κριτήριο για την θέση του για το Ευρώ..Είναι καλό να διαχωρίζουμε τα θέματα και ύστερα να βάζουμε τις προτεραιότητες. Είναι γνωστή η διαφωνία μου με τον Γέρο στο ότι εγώ θεωρώ το ζήτημα της άμεσης δημοκρατίας πρώτη προτεραιότητα. Ο ΕΟΣ θεωρώ ότι στέκεται υποκριτικά στο ζήτημα της άμεσης δημοκρατίας. Απο την μια συμμετείχε κι αυτός ενεργά στους 40 που λές…Γιατί τότε δεν στάθηκε συνεπής στην άμεση δημοκρατία; Κι από την άλλη κατηγορεί τον Γέρο για αυτό…δεν είναι υποκριτικό; Υπάρχει και μια άλλη σημαντική διαφορά. Με τον Γέρο μπορούμε πάντα να κάνουμε ένα συντροφικό διάλογο, με τον ΕΟΣ ποτέ! Είναι εμπαθής και βρίζει. Δεν είναι ικανός για διάλογο με κάποιον που διαφωνεί…ενώ καταφεύγει συνέχεια σε προσωπικούς χαρακτηρισμούς (για να μην ξεχνάμε το τρολάρισμα, την ανωνυμία και τόσα άλλα). Για μένα και η συμπεριφορά, κι όχι μόνο η πολιτική και η ιδεολογία, παίζει ρόλο…\n22/04/2012 στο 11:20\nΚαλό πείραμα ΗΤΑΝ η ΠΑΣΑ, μιας και μάθαμε όλοι κάτι από τις κινηματικές και αμεσοδημοκρατικές της εμπειρίες αλλά και από την αποτυχία της μετά την Συνδιάσκεψη του ΣΥΡΙΖΑ τον Νοέμβρη του 09, όπου πραγματικά ΣΥΝ- θλίφτηκε από τους μηχανισμούς ΟΛΩΝ των κομματικών μαγαζιών του ΣΥΡΙΖΑ.\nΟ Κώστας καλά έπραξε ότι έπραξε, αλλά έχει και αυτός τις ευθύνες του (αλλά και τις εμμονές του) για την αποτυχία του πειράματος ΠΑΣΑ. Όπως και όλοι μας άλλωστε…\nΤο «Πάμε γι’ άλλα» ήταν προφανές από τον Νοέμβρη του 09 . Μόνο που 18 μήνες τώρα, κανένας δεν κάνει τίποτα πρακτικό γι’ αυτό το «άλλα». Μερικοί από την λίστα του 09 (μαζί και ο Κώστας), ίσως κατάφεραν μέσα σε αυτό το τελευταίο 18-μηνο να πλασαριστούν μέσω της ΠΑΣΑ σαν συνομιλητές ή νεο-παράγοντες στις αδιέξοδες διεργασίες της «καθ’ ημάς» Αριστεράς. Τους τελευταίους τους αγνοώ σαν επικίνδυνα καιροσκόπους.\nΠάμε γι’ αλλά?\nΥΓ1 Ο Αχιλλέας Π. ήταν ένας από τους 10 που πλαισίωσαν τους 3 (Κώστας Λ, Γιάννης Κ και τον υπογράφοντα αυτό το σχόλιο) και που βάφτισε την πρωτοβουλία «ΠΑΣΑ». Τους φιλικούς και συντροφικούς μου χαιρετισμούς και ας χάθηκε.\nΥΓ2 Ο τελευταίος να μην ξεχάσει να κλείσει την πόρτα. Τα κλειδιά τα έχει η Ράνια.\n22/04/2012 στο 13:29\nΑφιερωμένο σε όλους όσους χαράμισαν κάποιες ώρες τους πειραματιζόμενοι στην ΠΑΣΑ:\nΈνα σωσμένο στιγμιότυπο στο http://web.archive.org/web/20100123115804/https://dosepasa.wordpress.com/, τότε που η ΠΑΣΑ ακόμα έπαιζε με ανοιχτές πάσες. Oi ατομικές τρίπλες (που μυρίζουν τώρα έντονα καμαρίλα από μακριά) δεν ήταν τότε ακόμη το κυρίαρχο χαρακτηριστικό της ομάδας των ονειροπόλων.\n22/04/2012 στο 14:22\nΑδικείς τον εαυτό σου και τους άλλους , αν θεωρείς ότι « χαράμισαν» τον χρόνο τους στο «πείραμα» της ΠΑΣΑ…\nΜε τις καταιγιστικές ανατροπές που συμβαίνουν στην κοινωνία μας και όχι μόνο, μπορείς να μου πεις αν και που βρίσκονται « ονειροπόλοι»;\nΣτις πλατείες βρέθηκαν και ελπίζω πως θα ξανασυναντηθούν ..\nΌσο το « πάμε γι΄άλλα»….η φυγή δεν αρκεί …όταν μάλιστα ο στόχος εξακολουθεί να είναι ζητούμενο..\n22/04/2012 στο 15:18\n@γιάννη Κ. δεν θα χαθούμε να είσαι καλά!\nΘέλω να πω τρία πράγματα σε σχέση με τα σχόλια που με αφορούν προσωπικά:\nα) Στο κείμενο είχα γράψει την λέξη εμπάθεια, αναφερόμενος κύρια στον «ακατανόμαστο» -ΕΟΣ, αλλά είπα να το «γλυκάνω» και την άλλαξα και άφησα τον πολιτικό πολιτισμό και την αναφορά στην κοινωνική και πολιτική δυσλεξία. Τελικά κακώς, γιατί αν με εμένα εχει μια (πολιτική) εμπάθεια που «δικαιολογείται» κάπως στην αριστερά, σε χώρους που κάπιοι χωρίζουν πολιτικά, και αυτο εχει συμβεί μεταξύ μας, ειλικρινά, τον αφιονισμό που παθαίνει με τον Θ.Μ., δεν μπορώ να τον χαρακτηρίσω, ουτε να τον κατανοήσω.\nβ) Υπάρχει μια διαφορά του συντονιστικού του ΜΑΑ, και του ΣΥΡΙΖΑ, οι εκλογές, και η ανοικτή κρίση του πρώτου απο δύο Γ.Σ., εστω μικρες. Δεν μπορεί να την περνάμε ετσι αυτην την διαφορά…\nγ) Σε ακριβώς τέσσερις εκδηλώσεις για την κρίση (η μία εκπαιδευτικών, και ως πρόεδρος ΕΛΜΕ) που με φώναξαν τους τελευταίους μήνες να κάνω μία δημόσια τοποθέτηση, (καμία δεν είχε σχέση με την συμμετοχή μου στην ΠΑΣΑ, η οποία ως ομάδα αλλωστε εδώ και καιρό δεν υφίσταται δημόσια), ολες είχαν σχέση με τα λίγα πράγματα που εχω αρθρογραφήσει για το ευρώ και για την κρίση, και που αρκετά απο αυτά τα λίγα πράγματα που εχω κατανοήσει, τα χρωστάω και στις συζητήσεις με τον Θ.Μ. και στην συνεργασία μαζί του, του οποίου η αρθρογραφία τίμησε την ΠΑΣΑ.\nκαι κατι που δεν με αφορά μόνο προσωπικά. Οντως την ευθύνη της σύντομης ιστορίας της ΠΑΣΑ την έχουμε όλοι, και ισως κάποτε θα έπρεπε να κάνουμε μια ανοικτή και ειλικρινή συλλογική συζήτηση-οχι για τις ευθύνες- αλλά για τα συμπεράσματα που έβγαλε ο καθένας, ακόμη είναι νωρίς μια που η ΠΑΣΑ παρραμένει ανοικτή.\n22/04/2012 στο 15:42\nΜε μεγάλη χαρά θα «χαράμιζα»πάλι Βάσω μερικές ακόμα εκατοντάδες ώρες για ένα επόμενο ανάλογο πείραμα. Ποιός μίλησε ή προπαγάνδισε την φυγή σαν εναλλακτικό δρόμο στο «Πάμε γι άλλα»?\nΌσο για τα αποτελέσματα του πειράματος ΠΑΣΑ:\nΤα αιτήματα αρχικά ήταν τρία, σύμφωνα με την αρχική παρέμβαση της ΠΑΣΑ στην 2η Συνδιάσκεψη του Συριζα τον Ιούνιο του 2009 (βρίσκονται ακόμα αναρτημένα στα πρώτα post αυτού του blog):\n1. Άμεση Δημοκρατία παντού, ξεκινώντας από την αντίστοιχη αυτο-οργάνωση του ΣΥΡΙΖΑ με αμεσο-δημοκρατικά χαρακτηριστικά.\n(Το «κίνημα της πλατείας» πήρε το μήνυμα (?) και το προσπάθησε με ανάλογες τακτικές με αυτές που δοκιμάστηκαν εδώ, στο πείραμα της ΠΑΣΑ: Ανοιχτές ΓΣ, wiki και διαδίκτυο. Η Αριστερά βρέθηκε ανέτοιμη να καταλάβει τι γίνεται στις πλατείες και εισέπραξε και αυτή μερικές μούντζες (νομίζω ακριβώς γι αυτό τον λόγο, επειδή δεν εκμεταλλεύτηκε ποτέ τις ευκαιρίες της να αυτοοργανωθεί αμεσοδημοκρατικά).\n2. Προώθηση του Κοινωνικού Τομέα της Οικονομίας.\n(Το «κίνημα της πατάτας» είναι η ενστικτώδης αντίδραση μέρους της Κοινωνίας προς αυτή την κατεύθυνση. Και όσο η Αριστερά θα συνεχίζει να αναλώνεται σε αναζητήσεις παλαιού τύπου για τον Σοσιαλισμό, αγνοώντας την πραγματικότητα και το τί χρειάζεται η κοινωνία και η οικονομία και το τι γίνεται στην Λατινική Αμερική, θα μένει πίσω από τα γεγονότα που καθορίζουν ένα απλό στόχο-ορισμό:\nΣοσιαλισμό θα έχουμε όταν το 51% του ΑΕΠ θα παράγεται από αυτόν τον αμεσοδημοκρατικό Κοινωνικό Τομέα της Οικονομίας).\n3. Μείωση του εβδομαδιαίου χρόνου εργασίας κατά 50% χωρίς μείωση αποδοχών για να αποκρουστεί η αναμενόμενη (από το 2009) οικονομική και κοινωνική κρίση.\n(Μόνοι μας τα είπαμε, μόνοι μας τα ακούσαμε…)\nΘα ξανασυναντηθούμε, είναι βέβαιο. Ελπίζω όχι στα γουναράδικα.\n23/04/2012 στο 00:09\nΤι κάνεις βρε ψυχή; Ό,τι κι αν κάνεις εύχομαι να είσαι καλά…\nΓια την ιστορία…από τον αρχικό πυρήνα ξεχάσατε κι εσύ κι ο Γέρος να αναφέρετε τον Δημήτρη Κω., τον Δημήτρη Κλ. και τον Δημήτρη Μ….ήταν κι άλλοι που έπαιξαν σημαντικό ρόλο όπως ο Κώστας Χ, από την Κρήτη, ο Γιώργος Τ. από τον Βόλο, και φυσικά ο Δημήτρης Σ. από τα Τρίκαλα…\n23/04/2012 στο 19:55\nΚαι τους δικούς μου χαιρετισμούς Γιάννη Κ. Τα τηλέφωνα είναι πάντα τα ίδια και ελπίζω να μπορέσουμε να πιούμε ένα καφέ μαζί, όποτε μπορείς.\nΛυπάμαι φυσικά βλέποντας την υποβάθμιση αυτού του χώρου σε άτυπο chat room για προσπάθειες επανασυγκόλλησης φιλικών δεσμών (όπως, καλή ώρα, αυτή), από ένα βήμα αντιπαράθεσης και γόνιμου προβληματισμού που ήταν κάποτε.\nΝα είσαι καλά και εσύ και όλοι οι προαναφερθέντες πασαδόροι που έμαθαν κάποτε να συνθέτουν εδώ πολιτικά με ανοιχτές πάσες.\n24/04/2012 στο 09:27\n«… που έμαθαν κάποτε να συνθέτουν εδώ πολιτικά με ανοιχτές πάσες.»\nΤη γνώση αυτή μήπως ξέρεις αν , πόσοι και πού τη χρησιμοποιούν;\nΔΟ γιατί μετά τις 7 Μάη;\nΔεν πρέπει να σταματάνε όλα με τις εκλογές και πάντα είναι σωστό το timing για ένα ειλικρινή διάλογο ή έστω μια φιλική κουβέντα μέσα στη ζοφερή ατμόσφαιρα του προεκλογικού κλίματος και πιθανόν πολύ πιο σημαντική…\n23/04/2012 στο 23:04\nΓιάννηδες γεια χαρά!\nΑυτό που μένει να γίνει είναι αυτό που γράφει ο Γέρος «Οντως την ευθύνη της σύντομης ιστορίας της ΠΑΣΑ την έχουμε όλοι, και ισως κάποτε θα έπρεπε να κάνουμε μια ανοικτή και ειλικρινή συλλογική συζήτηση-οχι για τις ευθύνες- αλλά για τα συμπεράσματα που έβγαλε ο καθένας, ακόμη είναι νωρίς μια που η ΠΑΣΑ παρραμένει ανοικτή.» . Αλλά, νομίζω, πως προεκλογικά δεν είναι το σωστό timing. Ο Γέρος θα μπορούσε να περιμένει αλλά τον ξέρετε :-) Δεν πειράζει, ξαναπιάνουμε αυτή την κουβέντα από 7 Μάη. Χρειάζεται. Κι ας είναι κι η τελευταία του είδους.\nόσο για τα γουναράδικα , δε νομίζω πως ταιριάζουν στην αριστερά αν πιστέψει και αποφασίσει να είναι νικηφόρα. Όταν ειπωθηκε αυτό ήταν άλλες εποχές και άλλα ήθη. Τώρα δεν έχει θέση.\nΑρα τα λέμε στους δρόμους!\n24/04/2012 στο 08:52\nΟ Γέρος δεν φταίει, περίμενε ενα κείμενο του Π.Τ. που είχατε συμφωνήσει αλλά ως συνήθως..\nΣτον καφέ, Γιάννηδες καλέστε και μένα, αλλά με ουίσκι μετά -οχι με κονιάκ-. η τουλάχιστον με μπράντι.\nΝα είστε ολοι καλά!!! και να πετάτε καμία πέτρα που και που, αφου δεν πετάτε πάσες…\nΟ/Η Βαδιστόγλου Σουλατσαδόρος λέει:\n25/04/2012 στο 09:31\nΚαι για μένα η ΠΑΣΑ ήταν ένα πείραμα. Δεν πέτυχε διότι η απόσταση και ηανάγκη κάποιων να προβληθούν κυριάρχησε. Η Δημοκρατία μέσα στην ΠΑΣΑ γρήγορα κατασρταγήθηκε ‘οταν την ημέρα κάποιος έπρεπε να διαβάσι μέχρι και 150 ηλεκτρονικά μυνήματα μοιραίο ήταν κάποιοι να γίνουν ηγέτες και κάποιοι ηγούμενοι. Ημουν και εγώ στους πρώτους 10! Κλαδίτης Δημήτρης. Πολλά φιλιά !


Τελευταία Νέα | Healthellas | Page 141\nΦΣΑ: ΔΕΝ ΠΛΗΡΩΘΗΚΑΝ ΟΙ ΣΥΝΤΑΓΕΣ ΙΟΥΛΙΟΥ\nΜε την εξόφληση συνταγών ΕΟΠΥΥ του Ιουλίου, το success story συνεχίζεται.\nΚονδύλι για πληρωμή των συνταγών των ανασφάλιστων δεν υπάρχει και ούτε πληρώθηκαν οι συνταγές τους.\nΠροφανώς η κυβέρνηση θεωρεί ότι θα κάνει κοινωνική πολιτική χρεώνοντας στα καταρρέοντα οικονομικά φαρμακεία τη δαπάνη για τα φάρμακα των ανασφάλιστων συμπολιτών μας.\nΠου θα φτάσει η κοροϊδία;\nΔιοικητικό Συμβούλιου του Πανελληνίου Ιατρικού Συλλόγου κατά τη Συνεδρίασή της 7ης Νοεμβρίου 2014 ασχολήθηκε με το θέμα του ΤΣΑΥ αναλύοντας και εκτιμώντας την κατάσταση όπως έχει διαμορφωθεί σήμερα και την προοπτική του.\nΑποτελεσματική αντιμετώπιση της δυσλιπιδαιμίας και ασφαλής για διαβητικούς & προ-διαβητικούς ασθενείς.\nNovember 8, 2014 kalogeras\tLeave a comment\nΜία πολύ σημαντική εξέλιξη για τους διαβητικούς ασθενείς, καθώς, όπως παρουσίασε ο κ. Αλέξης Σωτηρόπουλος, Παθολόγος – Διαβητολόγος, Διευθυντής του Γ΄ Παθολογικού Τμήματος, Γ.Ν. Νίκαιας Πειραιά «ΑΓ. ΠΑΝΤΕΛΕΗΜΩΝ» & Πρόεδρος της Ελληνικής Διαβητολογικής Εταιρείας (Ε.Δ.Ε.), στο 56% των διαβητικών ασθενών συνυπάρχει υπέρταση και δυσλιπιδαιμία.\nNovember 6, 2014 kalogeras\tLeave a comment\n“Disrupt, Startup, ScaleUP” για 2η χρονιά στην Αθήνα\nΜε το μήνυμα “Οι ιδέες δεν έχουν όρια” παρουσιάστηκε σήμερα, Τετάρτη 05 Νοεμβρίου 2014, η εκδήλωση Disrupt Startup ScaleUP που πραγματοποιείται 15 & 16 Νοεμβρίου στο Μέγαρο Διεθνές Συνεδριακό Κέντρο Αθηνών από τον οργανισμό Industry Disruptors – Game Changers (ID-GC).\nΓια δύο ημέρες, στο Μέγαρο Διεθνές Συνεδριακό Κέντρο Αθηνών, το Disrupt Startup ScaleUP, θα προσφέρει ένα πλούσιο πρόγραμμα, με παρουσιάσεις, ζωντανούς διαγωνισμούς, παράλληλα workshops, ομιλίες, συζητήσεις πάνελ, καθώς και ένα πλούσιο ψυχαγωγικό κομμάτι σε ένα δυναμικό, δημιουργικό κοινό, υπό τη σκηνοθετική ματιά του Γιάννη Κακλέα. Startups από την Ελλάδα και 30 ακόμα χώρες, διεθνείς ομιλητές, καταξιωμένοι μέντορες, επενδυτές, funds και angel investors, φοιτητές, εθελοντές και ευρύ κοινό, συναντώνται για να συνομιλήσουν, να παρουσιάσουν, να δικτυωθούν, να δοκιμάσουν τις επιχειρηματικές τους δυνατότητες, να συμμετέχουν σε ζωντανούς διαγωνισμούς, να ‘pitch-άρουν‘ την ιδέα τους και να γιορτάσουν μαζί μας τα πρώτα βήματα της επιχειρηματικής τους πορείας.\nΤο πρόγραμμα της εκδήλωσης παρουσίασε ο οικοδεσπότης της διοργάνωσης κ. Μιχάλης Στάγκος, Συν-ιδρυτής των Industry Disruptors – Game Changers (ID-GC), ο οποίος υπογράμμισε πως «Προσδοκούμε με το Dirsupt, να δημιουργήσουμε μια νέα δυναμική, που θα θέσει την Αθήνα ως επίκεντρο της μεγαλύτερης πλατφόρμας για την επιχειρηματικότητα και την καινοτομία στην ΝοτιοΑνατολική Ευρώπη και Μεσόγειο. Θέλουμε, έτσι, να αναδείξουμε την παραγωγική πλευρά της Ελλάδας σε ένα παγκόσμιο κοινό και, παράλληλα, να εμπνεύσουμε και να βοηθήσουμε τους νέους που δεν σταματούν να σκέφτονται, να ονειρεύονται και να δημιουργούν ακόμα και υπό αυτές τις συνθήκες κρίσης ».\nΠαράλληλα εξήγησε πως το ‘νέο’ στην επιχειρηματικότητα δεν συνδέεται απαραίτητα με την ηλικία ή την επιχειρηματική ιστορία του καθενός. Πολλές φορές ο δρόμος για την επιτυχία περνάει τόσο από δυσκολίες όσο και αποτυχίες. Και πως το Disrupt θέλει να απελευθερώσει, να ξεκλειδώσει την καινοτομία και το νεοφυές επιχειρήν απαλλάσσοντάς το από τον φόβο της αποτυχίας. Άλλοι πέτυχαν κατευθείαν, άλλοι απέτυχαν για να πετύχουν. Άλλοι θα πετύχουν εκεί που οι άλλοι απέτυχαν. Επίσης σημείωσε πως δεν πρέπει να αποκλείεται το ‘παλιό’ το υφιστάμενο επιχειρηματικό πλαίσιο και φορείς από τη διαδικασία και την ευρύτερη ζύμωση. Και από το παλιό μπορεί να βγει κάτι καινούριο. Η δημιουργικότητα δεν έχει φράγματα, και αν έχει στην Ελλάδα, πρέπει να τα σπάσουμε.\nJonathan Ortmans,Πρόεδρος της Παγκόσμιας Εβδομάδας Επιχειρηματικότητας και Πρόεδρος του Public Forum Institute\nLarry Sanger συνιδρυτής της Wikipediaκαι πρωτοπόρος της «διαδικτυακής σκέψης».\nBob Dorf,Συγγραφέας, μαζί με τον Steve Blank, του best seller “Startup Owner’s Manual” και angel/venture investor.\nStacey Ferreira,η επιχειρηματίας που με ένα μόνο tweet συγκέντρωσε 1,2 εκ. από τους Richard Branson, Jerry Murdock και Alex Welch και έγινε η νεότερη γυναίκα-επιχειρηματίας που έκανε επιτυχημένο exit στην αγορά.\nNanxi Liu, μια από τις top 5 γυναίκες–επιχειρηματίες σύμφωνα με το Inc. Magazine και σύμβουλος στο Lady Gaga’s Foundation. Η εταιρεία της ανήκει στις top 10 τεχνολογικές εταιρίες στον κόσμο, σύμφωνα με τη NASA.\nKelsey Ramsden,η Νο1 γυναίκα-επιχειρηματίας στον Καναδά για δεύτερη συνεχή χρονιά, μέσα στις top 200 γυναίκες επιχειρηματίες στον κόσμο και μέντορας στο Branson Centre.\nΣε γραπτή του δήλωση, ο Jonathan Ortmans, Πρόεδρος της ΠΕΕ, ανέφερε ότι “το οικοσύστημα των startups εξελίσσεται στην Ελλάδα με την υπόσχεση να φέρει μία οικονομική ανανέωση σε όλη τη χώρα. Τόσο η Παγκόσμια Εβδομάδα Επιχειρηματικότητας όσο και η εκδήλωση Disrupt Startup ScaleUP, φέρνουν στο προσκήνιο τους τύπους των επιχειρηματιών που θα πρέπει να είναι στο μυαλό των υπευθύνων χάραξης πολιτικής, ως προτεραιότητα για τη δημιουργία μίας νέας βάσης σταθερότητας”. Ενώ ο Bob Dorf δήλωσε «ενθουσιασμένος που επισκέπτομαι την Ελλάδα σε μια εποχή που το οικοσύστημα των startups ξυπνά όχι μόνο στις ευκαιρίες, αλλά πιο σημαντικά στις προκλήσεις της δημιουργίας νέων επιχειρήσεων. Στο Disrupt Startup ScaleUP θα έχουμε την ευκαιρία να εξερευνήσουμε σε βάθος μαζί με άλλους leaders του χώρου των startups τη μεθοδολογία εξέλιξής τους, συνομιλώντας ζωντανά μπροστά σε ένα κοινό 2000 ατόμων.».\nFuture Agro Challenge– Ελληνική πρωτοβουλία που επικεντρώνεται στην αγροτική καινοτομία, ήδη διενεργείται σε 40 χώρες, αποτελώντας κορυφαία ενέργεια της GEW,\nCleanTech Open– διοργανώνεται για 2ηχρονιά και επικεντρώνεται στην ενέργεια και τις καθαρές τεχνολογίες, δίνοντας βήμα σε νέους επιχειρηματίες να διεκδικήσουν μια θέση στον τελικό της Αθήνας αλλά και στον διεθνή τελικό στο Σαν Φρανσίσκο,\nΣΦΕΕ Innovation Project– διοργανώνεται για 2η χρονιά, σε συνεργασία με τον Σύλλογο Φαρμακευτικών Εταιρειών Ελλάδος, και εστιάζει στον τομέα της καινοτομίας στην υγεία,\nGet in the Ring– διοργανώνεται για 3η χρονιά στην Ελλάδα αποκτώντας πλέον περιφερειακό χαρακτήρα, καθώς τα 8 καλύτερα startups της Νοτιο-Ανατολικής Μεσογείου θα έρθουν στην Ελλάδα γιανα διαγωνιστούν στον περιφερειακό τελικό και να αναδειχθεί ο νικητής που θα ταξιδέψει στην Ολλανδία και θα διαγωνιστεί στο διεθνή τελικό, διεκδικώντας επένδυση ύψους 1 εκατ. Ευρώ,\nCreative Business Cup– είναι το πρωτάθλημα δημιουργικής επιχειρηματικότητας, και διοργανώνεται για 2η φορά στην Ελλάδα. Μέσα από τον διαγωνισμό νέοι επιχειρηματίες διεκδικούν μία θέση στον τελικό της Αθήνας, αλλά και στον διεθνή τελικό της Κοπεγχάγης.\nΗ οικοδεσπότης της εκδήλωσης, κ. Κάρλα Τάνας, Συν-ιδρύτρια των Industry Disruptors – Game Changers (ID-GC), έδωσε στοιχεία για τα αποτελέσματα των προηγούμενων ετών, που φέτος αναμένεται να είναι πολλαπλά:


Οι ταινίες της εβδομάδας 27/3 - 3/4 :: left.gr\n10:45 | 27.03.2014\nΟι ταινίες της εβδομάδας 27/3 - 3/4\nΠρωταγωνιστούν: Βαγγέλη Μουρίκη, Βίκυ Παπαδοπούλου, Πέτρο Ζερβό, Γιάννη Τσορτέκη, Γιώργο Γιαννόπουλο, Γιάννη Αναστασάκη\nΗ τέταρτη μεγάλου μήκους ταινία του σκηνοθέτη, συμπαραγωγή Ελλάδας, Γερμανίας και Κύπρου, η οποία έκανε πρεμιέρα στο διαγωνιστικό τμήμα του 64ου Φεστιβάλ του Βερολίνου, προβάλλεται από σήμερα και στη χώρα μας.\nΟ Στράτος, είναι ένας άνδρας που τη νύχτα εργάζεται σε ένα αρτοποιείο ενώ την ημέρα εκτελεί συμβόλαια θανάτου. Όλα αυτά μετά την αποφυλάκισή του, αφού ο Στράτος πέρασε τη μισή ζωή του στη φυλακή εξαιτίας ενός εγκλήματος πάθους που διέπραξε στα 19 του. Στη φυλακή έζησε κάτω από τη προστασία του Λεωνίδα, ενός αρχινονού του υποκόσμου, ο οποίος μάλιστα, του έσωσε και τη ζωή, σε μια συμπλοκή ανάμεσα σε αντίπαλες συμμορίες. Ο Στράτος αισθάνεται υποχρεωμένος απέναντι στο Λεωνίδα και έτσι δίνει τα χρήματα που κερδίζει, στο Γιώργο, αδελφό του σωτήρα και προστάτη του. Όταν ο Γιώργος καταστρώνει ένα παράτολμο σχέδιο απόδρασης του Λεωνίδα από τη φυλακή, ο Στράτος τον βοηθά αφού το μόνο που τον ενδιαφέρει είναι να εξοφλήσει το μεγάλο του χρέος. Και έρχεται η ώρα το σχέδιο να μπει σε εφαρμογή.\nΈνα πολύ καλό ντοκιμαντέρ που προβλήθηκε στο 16ο Φεστιβάλ ντοκιμαντέρ Θεσσαλονίκης.\nΗ σκηνοθέτης καταπιάνεται με τα τουρκικά σίριαλ. Πολλά από αυτά προβάλλονται και στην ελληνική τηλεόραση και η επιτυχία τους, οπωσδήποτε, αποτελεί ένα φαινόμενο που χρήση κοινωνιολογικής προσέγγισης.\nΠασχλίδου, βέβαια, δε μένει στην Ελλάδα, αλλά εξετάζει την επιτυχία, αλλά και τις επιπτώσεις των τουρκικών σειρών και σε άλλες χώρες της Μέσης Ανατολής, των Βαλκανίων, της Βόρειας Αφρικής και της Ασίας. Έτσι, εκτός από την Αθήνα, ταξιδεύει στο Κάιρο, το Αμπού Ντάμπι, την Κωνσταντινούπολη, τη Σόφια, το Μόσταρ. Και αυτό που ανακαλύπτει –και είναι ιδιαίτερα σημαντικό- είναι το πώς αυτές οι σειρές σπάνε προκαταλήψεις αιώνων και ενθαρρύνουν τις γυναίκες της περιοχής –ιδίως στις μουσουλμανικές χώρες- να διεκδικήσουν τα δικαιώματά τους και να αλλάξουν τις ζωές τους.\nΗ γνωστή ιστορία από τη Γένεση της Παλαιάς Διαθήκης, μεταφερμένη στο σινεμά. Η ταινία του Αρονόφσκι αποτελεί την πρώτη πραγματική κινηματογραφική απεικόνιση της βιβλικής ιστορίας, εστιάζοντας σε θέματα όπως η αδυναμία και οι αποτυχίες των ανθρώπων καθώς και η απόλυτη συγχώρεση. Ζώα, κεραυνοί, βροχές, μάχες, εντυπωσιακά (και τρισδιάστατα) εφέ και φυσικά η τεράστια ξύλινη κιβωτός πρωταγωνιστούν στην επικών προδιαγραφών περιπέτεια.\nΣκηνοθεσία: Λουσία Πουέντα:\nΟ διαβόητος δόκτωρ Μένγκελε, μετά το τέλος του Δευτέρου Παγκοσμίου Πολέμου καταφεύγει στην Παταγονία, σε μια πανσιόν. Η Εύα, ο Ένζο και τα τρία τους παιδιά, δε γνωρίζουν ποιος είναι ο άνθρωπος που φιλοξενούν και του συμπεριφέρονται φιλικά. Γοητευμένοι από την ευγένεια και τη μόρφωσή του, γίνονται ακουσίως πειραματόζωά του, μέχρις ότου ανακαλύψουν πως πίσω από το πρόσωπο του ευγενικού άνδρα κρύβεται ο επονομαζόμενος Άγγελος του θανάτου, του Άουσβιτς. Μια θαυμάσια ταινία, πολυεπίπεδη και υπαινικτική, από την Αργεντινή, σκηνοθετημένη από την κόρη του σκηνοθέτη Λουίς Πουένσο, που ακολουθεί με επιτυχία τα βήματα του πατέρα της.\nΣκηνοθεσία: Πασκάλ Σομείγ\nΠρωταγωνιστούν: Άαρον Πολ, Ρόζαμουντ Πάικ, Ίμοτζεν Πουτς, Τόνι Κολέτ, Πιρς Μπρόσναν, Σαμ Νιλ\nΠαραμονή Πρωτοχρονιάς και ο άλλοτε αγαπητός τηλεοπτικός παρουσιαστής, σκέφτεται να πηδήξει από έναν ουρανοξύστη. Το ίδιο σκέφτονται και ο Τζες, ένας ατίθασος νέος, η Μορίν, μια ανύπαντρη μητέρα και ο Τζέι Τζέι, μουσικός που εργάζεται ως ντελιβεράς. Δεν πηδούν, όμως, και αποφασίζουν να μείνουν ζωντανοί ως τη μέρα του Αγίου Βαλεντίνου. Κωμωδία.\nΜια συγκινητική, και πολύ δυνατή ταινία, που συγκλονίζει. Η ενδοοιοογενειακή βία, οι έφηβοι που μεγαλώνουν σε προβληματικό περιβάλλον αποκτώντας και οι ίδιοι προβληματική συμπεριφορά.\nΜια ακόμη επιτυχημένη σειρά βιβλίων, μεταφέρεται στην οθόνη (μόδα είναι και δε φαίνεται να περνάει!). Περιπέτεια, δράση, έρωτες και όλα αυτά σε έναν κόσμο εκτός γνωστής Ιστορίας και Γεωγραφίας.\nΘεότρελη κωμωδία με τα αξιαγάπητα Μάπετ, που θα λατρέψουν οι φίλοι τους. Θαυμάσια σκηνοθεσία, συνεχές γέλιο, απόλαυση πραγματική.


Μαρίνα Κανακάκη: «Άγνωστοι θίασοι» για τον Πέτρο Ματζάκο - Art22\nΤο εργαστήρι… Άδειο;\nΑυτό το κρυμμένο θέατρο αλήθεια παγώνει όταν οι κάτοικοι και οι επισκέπτες του αποχωρούν σιγά σιγά, “σβηστά σβηστά”, όπως χάνεται ο καπνός σε θολές κατευθύνσεις; Όπως θαμπώνουν οι αναμνήσεις;\nΤι συμβαίνει τότε μέσα στο Άδειο;\nΑφήνουν τα μοντέλα φαντάσματα; Ή ανεξίτηλα αόρατα κύτταρα στη ρωγμή ενός τοίχου; Ίχνη τους σε χρωματιστές πιτσιλιές που εδώ ή εκεί, σαν σταγόνες ψυχής “ξεχάστηκαν” για να θυμίζουν πως κάποιος κάποτε καθόταν δίπλα; Τι αποτυπώνεται στο ξύλο μιας καρέκλας πάντα διαθέσιμης για πόζα; Τι στοιχεία διαιωνίζονται κάτω από το φανταστικό βάθρο όπου στεκόμαστε όταν ο καλλιτέχνης προσπαθεί να φανερώσει από το Είναι μας ότι αναγνωρίζει από τον Εαυτό του; Αφού δεν είναι μυστικό: όλοι οι ζωγράφοι κάνουν το δικό τους πορτρέτο όταν μας αντικρίζουν.\nΌταν δεν κοιμάται, το εργαστήρι μοιάζει με σκηνή. Όσοι ποζάρουν, παίζουν κάποιον ρόλο. Αλλά έναν ρόλο “τελικό”. Τον μονόπρακτο ρόλο μερικών ωρών για μια προσδοκώμενη αιωνιότητα. Έναν ρόλο του οποίου ο θεατής μπορεί μονάχα να μαντέψει “το πριν και το μετά”. Μόλις λήξει αυτή η σιωπηλή παράσταση, το μοντέλο αποχωρεί “μαζί με την συνέχεια της ζωής του”. Της καθημερινής. Αλλά για όσο διαρκεί μια πόζα, αυτός ο βουβός ηθοποιός ενσαρκώνει τον “εξιδανικευμένο πρωταγωνιστή”, το όραμα βγαλμένο από την ευαισθησία ενός σκηνοθέτη με πινέλο. Διότι ένας τέτοιος δημιουργός συλλαμβάνει τη ζωή ολόκληρη ως ο πιο παρατηρητικός θεατής. Και το ζωγραφικό του βλέμμα εστιάζει σ’ ένα θεατρικό δρώμενο όπως ακριβώς προσεγγίζει και αναλύει την\nΑυτοί οι μαθητές στη σειρά, όρθιοι και στημένοι σαν έτοιμοι να βγουν φωτογραφία, δεν μοιάζουν κάπως αμήχανοι και αθώοι μετά την παράσταση; Καμαρωτοί για το όμορφο σχολικό τους επίτευγμα, επιστρέφουν στην αγνότητα τους σαν το θέαμα τελειώσει. Αδυνατώντας να συνεχίσουν να «παριστάνουν», όπως μπορούν οι επαγγελματίες ηθοποιοί, τον εαυτό τους στους άλλους, ερμηνεύονται πια οι ίδιοι, με απαλά χρώματα από τον ζωγράφο που τους κοιτά. Και από το έργο αυτού του ζωγράφου, του Πέτρου Ματζάκου, διαχέεται μια αίσθηση διακριτικής τρυφερότητας. Εδώ, ο Ματζάκος σαφώς εκφράζει την συγκίνησή του. Ωστόσο, φαίνεται πως κρατάει κάποια απόσταση από τους εικονιζόμενους, μεταφέροντας μια εντύπωση σεβασμού προς αυτούς. Δεν καταγράφει λεπτομερώς τα χαρακτηριστικά του προσώπου τους. Ίσως από τακτ… Μην θέλοντας να εισβάλει στην παιδική τους εσωτερικότητα. Τους προστατεύει μέσα σ’ ένα πολύτιμο και αναντικατάστατο ζωγραφικό καταφύγιο, ενώ εμείς διαισθανόμαστε αυτή την χαρακτηριστική ευγένεια του και μέσα από τους διαφανείς, ελαφρώς ομιχλώδεις τόνους που χάρισε στον καμβά. Το έργο θυμίζει εντύπωση, όνειρο… Ένα είδος “περιπλανώμενης εικόνας”, όπως περιπλανιούνται σε μαγευτικές περιοδείες τα θεατρικά μπουλούκια. Όμως το ζωγραφικό έργο “περιπλανάται” επί τόπου. Τι παράδοξη γοητεία…\nΑυτή η εκτίμηση, αυτή η συμπάθεια για τα μοντέλα του, που εκπέμπει η δουλειά του Ματζάκου, πρέπει να πηγάζει από την πίστη του στη δύναμη της ανθρώπινης αλληλόδρασης και της συλλογικής δράσης.\nΗ ζωή μας μπορεί να μοιάζει με κάποια αυτοσχέδια θεατρική πράξη. Όμως η ήρεμη, “ήσυχη” ζωγραφική του Ματζάκου φαίνεται να λέει πως όταν συγκεντρώνουμε τις δυνάμεις μας σε αυλές, εργαστήρια, σπίτια, δρόμους… Όταν συμφωνούμε να βγάλουμε δημιουργικά, τον καρπό της κοινής μας ζωτικής ανάγκης για επικοινωνία… Όταν τέλος πάντων κοιταζόμαστε στα μάτια και δίνουμε τα χέρια για “να κάνουμε κάτι καλό”, τότε αναπόφευκτα πέφτουν οι μάσκες. Πράγματι, ο μόνος ρόλος που μας αρμόζει πια είναι εκείνος του ειλικρινή μας εαυτού. Και αν αληθεύει πως ο καθένας μας, πόσο μάλλον ο δημιουργός, παραμένει ουσιαστικά Μόνος, δεν παύει να είναι αναπόσπαστο ζωντανό κομμάτι μιας ευρύτερης μα εγγενώς ατελούς οντότητας. Της Ανθρωπότητας. Στις ευτυχείς περιπτώσεις, γίνεται πομπός και δέκτης αναγκαίων πληροφοριών για την εξέλιξή όλων. Στην καλύτερη όμως, βγαίνει κάποια όμορφη μέρα από την δημιουργική του σπηλιά, με εικόνες, συμφωνίες, γραπτά ή χορογραφίες και γίνεται μέσω της τέχνης, ο απαραίτητος και ίσως αθάνατος αντιπρόσωπος της ιδανικότερης εκδοχής μας.\nArt Prisma: Πέτρος Ματζάκος «Άγνωστοι θίασοι»


Δούκισσα Νομικού: Η μικρή Αναστασία μίλησε και αυτή είναι η πρώτη της λέξη! | Gossip-tv.gr\nH Δούκισσα Νομικού έχει αφοσιωθεί στα δύο παιδιά της, τον Σάββα και την Αναστασία.\nΠερνά όλο το χρόνο μαζί τους και απολαμβάνει την κάθε στιγμή με τα δύο της αγγελούδια.\nΣυχνά δημοσιεύει φωτογραφίες με τα παιδιά από την καθημερινότητά της και δείχνει στους χιλιάδες θαυμαστές της πόσο έχουν μεγαλώσει. Σήμερα δεν δημοσίευσε κάποια φωτογραφία των παιδιών της, αλλά μία δική της που είναι περιτριγυρισμένη από ένα σωρό παιχνίδια και αποκάλυψε τη πρώτη λέξη που είπε η Αναστασία της!\nΠερίμενε πώς και πώς να ακούσει τη λεξούλα που θα πει η μικρούλα της και ήταν σίγουρη πώς θα έλεγε μαμά…αλλά η πρώτη λέξη της Αναστασίας ήταν άλλη.\nΝα σας υπενθυμίσουμε ότι η Δούκισσα δεν έχει βαφτίσει ακόμα τα παιδιά της και ανέβαλε το μυστήριο που ήταν για το καλοκαίρι.\nΗ Δούκισσα είχε πει: «Αυτός ήταν ο στόχος, ο σκοπός, δεν είχαμε κανονίσει κάτι, δεν είχαμε ξεκινήσει τις προετοιμασίες αλλά θέλαμε και τα δύο μωράκια να τα βαφτίσουμε. Ο Σάββας δεν είναι μωρό βέβαια, αλλά θέλαμε φέτος το καλοκαίρι να τον βαφτίσουμε.\nΔεν το σκέπτομαι καν τώρα. Δεν θα κάναμε κάτι, απλά οι φίλοι και η οικογένεια θα ήμασταν στην βάφτιση. Τώρα το έχουμε αφήσει τελείως. Μακάρι να τελειώσει όλο αυτό, σύντομα και να επιστρέψουμε όλοι σε μια πιο όμορφη, διαφορετική και ουσιαστική κανονικότητα».\nΌσο για την πρώτη της λεξούλα; Δείτε τι είπε στην gallery που ακολουθεί!